open-index/open-wikipedia-markdown huggingface dataset:
ইন্দিৰা পি পি বৰা

**গুৰু ইন্দিৰা প্ৰফুল্ল প্ৰসাদ বৰা** চমুকৈ **ইন্দিৰা পি পি বৰা** () এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য পৰিচালক। তেওঁ সত্ৰীয়া নৃত্য, ভাৰতনাট্যম আৰু কুচিপুড়ি নৃত্যপটীয়সী। ভাৰতৰ শাস্ত্ৰীয় নৃত্যসমূহৰ ভিতৰত অন্যতম সত্ৰীয়া নৃত্যৰ প্ৰচাৰ আৰু প্ৰসাৰৰ বাবে গুৰু ইন্দিৰা পি পি বৰা বিশেষভাৱে জনাজাত। তেওঁ ১৯৮২ চনত গুৱাহাটীত কলাভূমি নামেৰে সত্ৰীয়া আৰু ভাৰতনাট্যম শিক্ষানুষ্ঠান স্থাপন কৰিছিল। বৰ্তমান তেওঁ আমেৰিকা যুক্তৰাষ্ট্ৰৰ কলৰাড'ত অৱস্থিত নাট্যসংগম নৃত্য একাডেমীৰ কলাত্মক সঞ্চালক। ১৯৯৬ চনত তেওঁ সংগীত নাটক একাডেমী বঁটা লাভ কৰিছিল। ২০১৯ চনত কেৰালা চৰকাৰে সত্ৰীয়া নৃত্যৰ জনপ্ৰিয়কৰণত তেওঁ আগবঢ়োৱা অৱদানৰ স্বীকৃতি স্বৰূপে গুৰু গোপীনাথ নাট্য পুৰস্কাৰ প্ৰদান কৰিছিল। ২০২০ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।

## প্ৰাৰম্ভিক জীৱন
১৯৪৩ চনত ব্ৰিটিছ ভাৰতৰ অন্তৰ্গত অসমৰ গোলাঘাটত এক ব্যৱসায়ী পৰিয়ালত ইন্দিৰা বৰাৰ জন্ম হৈছিল। সোণাৰিত তেওঁলোকৰ চাহ বাগান আৰু প্লাইউড কোম্পানী আছিল। তেওঁৰ পিতৃ এগৰাকী চিকাৰী আছিল আৰু তেওঁ ৩৯টা বাঘ আৰু কেইটামান হাতীৰ চিকাৰ কৰিছিল। তেওঁক দেউতাকে সৰুতে বন্দুক চলাবলৈ শিকাইছিল। সৰুতে তেওঁৰ মোমায়েক প্ৰদীপ চলিহাই তেওঁ আইতাকৰ ঘৰলৈ লৈ যায় আৰু তাতেই তেওঁ সত্ৰীয়া নৃত্য শিকিবলৈ আৰম্ভ কৰে। তেওঁ পাঁচ বছৰ কাল আইতাকৰ ঘৰত আছিল আৰু এই সময়তে তেওঁ প্ৰাৰম্ভিক শিক্ষাও গ্ৰহণ কৰিছিল। ১৯৫৬ চনৰ পৰা ১৯৬১ চনলৈ তেওঁ সত্ৰীয়া নৃত্য শিকিছিল। ১৯৬১ চনত তেওঁ কলাক্ষেত্ৰলৈ আহে আৰু ১৩ বছৰ কাল অতিবাহিত কৰে।

## কেৰিয়াৰ
ইন্দিৰা পি পি বৰাই প্ৰথমে ৰসেশ্বৰ শইকীয়া বৰবায়ন, ঘনকান্ত বৰা আৰু প্ৰদীপ চলিহাৰ ওচৰত সত্ৰীয়া নৃত্য শিকিছিল। তাৰপিছত তেওঁ মাদ্ৰাজৰ কলাক্ষেত্ৰত ৰুক্মিণী দেৱী অৰুণ্ডেলৰ ওচৰত ১৩ বছৰকাল ভাৰতনাট্যম শিকিছিল। তাৰপিছত তেওঁ গুৰু ভেম্পতি চিন্না সত্যমৰ ওচৰত কুচিপুড়ি শিকিছিল।

১৯৮২ চনত তেওঁ গুৱাহাটীত শাস্ত্ৰীয় নৃত্যৰ প্ৰতিষ্ঠান *কলাভূমি* স্থাপন কৰে। তেওঁ ইয়াত ভাৰতনাট্যম আৰু সত্ৰীয়াৰ শিকাবলৈ আৰম্ভ কৰিছিল। বৰ্তমান তেওঁ আমেৰিকা যুক্তৰাষ্ট্ৰৰ কলৰাড'ত অৱস্থিত নাট্যসংগম নৃত্য একাডেমীৰ কলাত্মক সঞ্চালক। সত্ৰীয়া নৃত্যৰ প্ৰচাৰ আৰু প্ৰসাৰৰ বাবে তেওঁ আগবঢ়োৱা অৱদানৰ বাবে বিশেষভাৱে জনাজাত। তেওঁ কেইবাজনো বিখ্যাত ব্যক্তি যেনে: ৰবীন্দ্ৰনাথ ঠাকুৰ, বিষ্ণু প্ৰসাদ ৰাভা আৰু জ্যোতিপ্ৰসাদ আগৰৱালা ইত্যাদিৰ বহুতো গীত আৰু কবিতাত নৃত্য নিৰ্দেশনা কৰিছে। তেওঁৰ জীয়ৰি মেনকা পি পি বৰাও এগৰাকী শাস্ত্ৰীয় নৃত্যশিল্পী তথা গৱেষক। তেওঁ সংগীত নাটক একাডেমীৰ ওস্তাদ বিচমিল্লাহ খান যুৱ পুৰস্কাৰো লাভ কৰিছে। তেওঁ দেশ-বিদেশৰ বিভিন্ন ঠাইত নিজ কন্যাৰ সৈতে শাস্ত্ৰীয় নৃত্য প্ৰদৰ্শন কৰিছে।

## বঁটা আৰু সন্মান
ইন্দিৰা পি পি বৰায়ে শাস্ত্ৰীয় নৃত্য ঘাইকৈ সত্ৰীয়াৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছে। তাৰে ভিতৰত উল্লেখযোগ্য সমূহ হ'ল:
* সংগীত নাটক একাডেমী বঁটা, ১৯৯৬
* সত্ৰীয়া নৃত্যৰ ওপৰত কৰা গৱেষণাৰ বাবে ভাৰত চৰকাৰৰ সাংস্কৃতিক বিভাগৰ জেষ্ঠ্য সভ্যপদ
* জোনাকী বঁটা
* অসম শিল্পী সমিতিৰ শ্ৰেষ্ঠ শিল্পী বঁটা
* বিষ্ণু ৰাভা বঁটা, ২০০৪
* কেৰালা চৰকাৰৰ সত্ৰীয়া নৃত্যৰ জনপ্ৰিয়কৰণত তেওঁ আগবঢ়োৱা অৱদানৰ স্বীকৃতি স্বৰূপে গুৰু গোপীনাথ নাট্য পুৰস্কাৰ, ২০১৯
* ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী, ২০২০

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমীয়া নৃত্যশিল্পী‎
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
ক'ৰ'ণা ভাইৰাছ (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। **ক'ৰ'ণা ভাইৰাছ** শব্দটোৱে নিম্নলিখিত প্ৰবন্ধবোৰ সূচাব পাৰে:
* ক'ৰ'ণা ভাইৰাছ (গোট): একে শ্ৰেণীভুক্ত ভাইৰাছৰ গোট যাৰ দ্বাৰা স্তন্যপায়ী প্ৰাণী আৰু পক্ষী আক্ৰান্ত হয়।
* ক'ৰ'ণা ভাইৰাছ ৰোগ ২০১৯ বা চমুকৈ : ২০১৯ চনত চীনৰ ৱুহান চহৰত প্ৰথমবাৰৰ বাবে দেখা দিয়া এক প্ৰকাৰৰ সংক্ৰামক ৰোগ
* ২০১৯ − ২০২০ চনৰ ক'ৰ'ণা ভাইৰাছৰ বিশ্বমাৰী: বৰ্তমান বিশ্বজুৰি চলি থকা ক'ৰ'ণা ভাইৰাছৰ দ্বাৰা সংক্ৰমিত হোৱা ক'ৰ'ণা ভাইৰাছ ৰোগ ২০১৯ৰ ঘটনা
অনুসূচীত জাতি আৰু অনুসূচীত জনজাতি

thumb|Percent of scheduled tribes in India by tehsils by census 2011
**অনুসূচীত জাতি** (, চমুকৈ ) আৰু **অনুসূচীত জনজাতি** (, চমুকৈ ) হৈছে ঐতিহাসিকভাৱে সুবিধা-বঞ্চিত ভাৰতৰ কিছু জনগোষ্ঠীক দিয়া অনুষ্ঠানিক অভিধা। এই দুই অভিধা ভাৰতৰ সংবিধানে স্বীকৃতি দিয়ে আৰু নৃগোষ্ঠীসমূহক এটি বা আনটো বিভাগত অভিহিত কৰা হয়। ভাৰতীয় উপমহাদেশত ব্ৰিটিছ শাসনৰ অধিকাংশ সময়ত এনে জনগোষ্ঠীসকলক হতাশাগ্ৰস্ত শ্ৰেণী হিচাপে অভিহিত কৰা হৈছিল।

বৰ্তমান কালত অনুসূচীত জাতিৰ লোকসকলক কেতিয়াবা 'দলিত' নামেৰে অভিহিত কৰা হয়, যাৰ অৰ্থ সংস্কৃত ভাষাত "ভগ্ন" বা "ছেদেলিভেদেলি"। অৰ্থনীতিবিদ, সংস্কাৰক তথা ভাৰতৰ সংবিধানৰ প্ৰণেতা বি আৰ আম্বেদকাৰে দলিত শব্দটোৰ জনপ্ৰিয়তা বৃদ্ধি কৰে আৰু তেওঁ নিজেই এজন দলিত আছিল। আম্বেদকাৰে মহাত্মা গান্ধীয়ে ব্যৱহাৰ কৰা 'হৰিজন' (যাৰ অৰ্থ হৰি বা বিষ্ণুৰ ব্যক্তি বা ঈশ্বৰৰ মানুহ) শব্দৰ সলনি দলিত শব্দটোৰ ব্যৱহাৰক প্ৰাধান্য দিছিল। ২০১৮ চনৰ ছেপ্টেম্বৰ মাহত ভাৰত চৰকাৰে সকলো ব্যক্তিগত টেলিভিছন চেনেলসমূহক 'দলিত' শব্দটোৰ ব্যৱহাৰৰ পৰা বিৰত থাকিবলৈ পৰামৰ্শ জাৰি কৰে, পিছে মানৱ অধিকাৰৰ সংস্থাসমূহে আৰু বুদ্ধিজীৱিসকলে 'দলিত' শব্দৰ জনপ্ৰিয় ব্যৱহাৰৰ কোনো পৰিৱৰ্তন অনাৰ বিৰোধিতা কৰে।

সংবিধান (অনুসূচীত জাতি) আদেশ, ১৯৫০-ৰ প্ৰথম অনুসূচীত ভাৰতৰ ২৮ খন ৰাজ্যৰ ১,১০৮ টা জনগোষ্ঠীক অন্তৰ্ভুক্ত কৰিছে। আনহাতে, সংবিধান (অনুসূচীত জনজাতি) আদেশ, ১৯৫০-ৰ প্ৰথম অনুসূচীত ২২ খন ৰাজ্যেৰ ৭৪৪ টা জনগোষ্ঠীক অন্তৰ্ভুক্ত কৰিছে। ভাৰতৰ স্বাধীনতাৰ পাছৰে পৰা অনুসূচীত জাতি আৰু অনুসূচীত জনজাতিৰ লোকসকলক ৰাজনৈতিক প্ৰতিনিধিত্বৰ নিশ্চয়তা দিয়াৰ বাবে সংৰক্ষণৰ ব্যৱস্থা কৰা হৈছে। ভাৰতৰ সংবিধানে এনে সংৰক্ষণৰ নীতিসমূহ নিৰ্ধাৰণ কৰিছে।

২০১১ চনৰ লোকপিয়ল অনুসৰি অনুসূচীত জাতি আৰু অনুসূচীত জনজাতিসকল ভাৰতৰ জনসংখ্যাৰ ক্ৰমে প্ৰায় ১৬.৬% আৰু ৮.৬%। ভাৰতৰ ৰাজ্যসমূহৰ জনসংখ্যাৰ শতকৰা হাৰৰ হিচাপত পঞ্জাব হৈছে সৰ্বাধিক অনুসূচীত জাতিৰ লোকৰ বাসভূমি (~৩২%), আনহাতে ভাৰতৰ দ্বীপ অঞ্চলসমূহ আৰু উত্তৰ-পূবৰ তিনিখন ৰাজ্যত কোনো অনুসূচীত জাতিৰ লোক নাই (০%)। মিজোৰাম আৰু লাক্ষাদ্বীপৰ জনসংখ্যাৰ সৰ্বাধিক লোক অনুসূচীত জনজাতিৰ (~৯৫%), আনহাতে পঞ্জাব আৰু হাৰিয়ানাত কোনো অনুসূচীত জনজাতিৰ লোক নাই (০%) ।

## তথ্য সংগ্ৰহ

শ্ৰেণী:ভাৰতৰ সামাজিক সম্প্ৰদায়সমূহ
নিউক্লীয় পদাৰ্থবিজ্ঞান

**নিউক্লীয় পদাৰ্থবিজ্ঞান** (ইংৰাজী: Nuclear physics) পদাৰ্থবিজ্ঞানৰ এটা শাখা য'ত পাৰমাণৱিক নিউক্লিয়াছ আৰু সিহঁতৰ উপাদান তথা আন্তঃক্ৰিয়া সম্বন্ধে অধ্যয়ন কৰা হয়। ইয়াৰোপৰি নিউক্লীয় পদাৰ্থৰ অন্য ৰূপসমূহো ইয়াত অধ্যয়ন কৰা হয়। নিউক্লীয় পদাৰ্থবিজ্ঞান পাৰমাণৱিক পদাৰ্থবিজ্ঞানৰ সৈতে খেলিমেলি কৰাটো উচিত নহয় কিয়নো পাৰমাণৱিক পদাৰ্থবিজ্ঞানত পৰমাণু আৰু তাৰ ইলেকট্ৰন সম্বন্ধে বিষদভাৱে অধ্যয়ন কৰা হয়। 

নিউক্লীয় পদাৰ্থবিজ্ঞানৰ আৱিষ্কাৰসমূহ বিভিন্ন ক্ষেত্ৰত প্ৰয়োগ কৰা হয়। উদাহৰণস্বৰূপে, নিউক্লীয় শক্তি, নিউক্লীয় মাৰণাস্ত্ৰ, নিউক্লীয় চিকিৎসা তথা এম আৰ আই (MRI), ঔদ্যোগিক তথা কৃষি সম্বন্ধীয় আইছ'ট'প, পদাৰ্থ অভিযান্ত্ৰিকীত আয়ন সংৰোপণ আৰু ভূবিজ্ঞান তথা পুৰাতত্ত্বত ৰেডিঅ'কাৰ্বন ডেটিং। এই প্ৰয়োগসমূহ নিউক্লীয় অভিযান্ত্ৰিকী ক্ষেত্ৰত অধ্যয়ন কৰা হয়। 

কণা পদাৰ্থবিজ্ঞান নিউক্লীয় পদাৰ্থবিজ্ঞানৰ পৰাই বিকশিত হৈছে আৰু এই দুয়ো ক্ষেত্ৰকে সাধাৰণতে ঘনিষ্ঠ সম্বন্ধত শিকোৱা হয়। নিউক্লীয় জ্যোতি পদাৰ্থবিজ্ঞান (জ্যোতি পদাৰ্থবিজ্ঞানত নিউক্লীয় পদাৰ্থবিজ্ঞানৰ প্ৰয়োগ) নক্ষত্ৰসমূহৰ অভ্যন্তৰীণ কাৰ্যপ্ৰণালী আৰু ৰাসায়নিক মৌলৰ উৎপত্তি ব্যাখ্যা কৰাত অতি গুৰুত্বপূৰ্ণ। 

## ইতিহাস
১৮৯৬ চনত হেনৰি বেকেৰেল নামৰ ফৰাচী পদাৰ্থবিদ এগৰাকীয়ে তেজস্ক্ৰিয়তা নামৰ এটা পৰিঘটনা আৱিষ্কাৰ কৰে। তেতিয়াই পাৰমাণৱিক পদাৰ্থবিজ্ঞানৰ পৰা পৃথক অধ্যয়নৰ ক্ষেত্ৰ হিচাপে নিউক্লীয় পদাৰ্থবিজ্ঞানৰ ইতিহাস আৰম্ভ হয়। সেই সময়ছোৱাত বেকেৰেলে ইউৰিনিয়াম লৱণত সৃষ্টি হোৱা অনুপ্ৰভা আৰু প্ৰতিপ্ৰভাৰ বিষয়ে অধ্যয়ন কৰি আছিল। জে. জে. থমছনে ইলেকট্ৰন আৱিষ্কাৰ কৰাৰ এবছৰ পাছত এই আৱিষ্কাৰে ইংগিত দিয়ে যে পৰমাণুৰ এক অভ্যন্তৰীণ গঠন আছে। বিংশ শতিকাৰ আৰম্ভণিতে জে. জে. থমছনৰ পৰমাণু আৰ্হি, অৰ্থাৎ "প্লাম পুডিং" আৰ্হি গৃহীত হয়। প্লাম পুডিং আৰ্হি মতে পৰমাণু এটা ধনাত্মকভাৱে আহিত গোলক যাৰ মাজত ধনাত্মক আধানবোৰৰ লগতে ঋণাত্মকভাৱে আহিত ইলেকট্ৰনসমূহো সুষমভাৱে সিঁচৰতি হৈ থাকে। 

ইয়াৰ পাছৰ বৰ্ষৰ পৰা তেজস্ক্ৰিয়তাৰ ওপৰত ব্যাপকভাৱে অনুসন্ধান চলোৱা হৈছিল। বিশেষকৈ মেৰী কুৰী, পীয়েৰ কুৰী, আৰ্নেষ্ট ৰাডাৰফ'ৰ্ড আৰু আন বিজ্ঞানীসকলে এইক্ষেত্ৰত যথেষ্ট অৰিহণা আগবঢ়াইছিল। শতাব্দীৰ শেষলৈ পদাৰ্থবিদসকলে পৰমাণুৰ পৰা ওলোৱা তিনি ধৰণৰ বিকিৰণ আৱিষ্কাৰ কৰে। এই বিকিৰণ তিনিবিধক আলফা, বিটা আৰু গামা বিকিৰণ হিচাপে নামকৰণ কৰা হৈছে। ১৯১১ চনত অট্ট' হান আৰু ১৯১২ চনত জেমছ চাডৱিকৰ পৰীক্ষা-নিৰীক্ষাত আৱিষ্কাৰ হয় যে বিটা অৱক্ষয় বৰ্ণালী বিচ্ছিন্ন নহয়, বৰং ই অবিচ্ছিন্নহে। 

## তথ্যসূত্ৰ

## গ্ৰন্থপঞ্জী
* *General Chemistry* by Linus Pauling (Dover 1970) 
* *Introductory Nuclear Physics* by Kenneth S. Krane (3rd edition, 1987)  [Undergraduate textbook]
* *Theoretical Nuclear And Subnuclear Physics* by John D. Walecka (2nd edition, 2004)  [Graduate textbook]
* *Nuclear Physics in a Nutshell* by Carlos A. Bertulani (Princeton Press 2007) 

শ্ৰেণী:নিউক্লীয় পদাৰ্থবিজ্ঞান
সামাজিক দূৰত্ব স্থাপন

**সামাজিক দূৰত্ব স্থাপন** () বা **শাৰীৰিক দূৰত্ব স্থাপন** () হৈছে সংক্ৰামক ৰোগ বিস্তাৰ প্ৰতিৰোধৰ বাবে সংক্ৰমণ নিয়ন্ত্ৰণৰ এক প্ৰকাৰৰ ঔষধবিহীন পদক্ষেপ। সামাজিক দূৰত্ব স্থাপনৰ উদ্দেশ্য হ'ল সংক্ৰামক ৰোগ বহনকাৰী ব্যক্তিৰ সংস্পৰ্শৰ দ্বাৰা ৰোগৰ সংক্ৰামণৰ সম্ভাৱনা হ্ৰাস কৰা আৰু তাৰ ফলস্বৰূপে আক্ৰান্ত লোকৰ সংখ্যা আৰু মৃত্যুহাৰ হ্ৰাস কৰা।

সামাজিক দূৰত্ব স্থাপন আটাইতকৈ কাৰ্যকৰ তেতিয়া হয়, যেতিয়া সংক্ৰমণ হয় পানী-কণা সঞ্চালনেৰে (হাঁচি-কাহ); যৌন সংস্পৰ্শসহ প্ৰত্যক্ষ শাৰীৰিক সংস্পৰ্শেৰে; পৰোক্ষ শাৰীৰিক স্পৰ্শেৰে (যেনে দূষিত সমতল বা স্থান স্পৰ্শ কৰিলে) অথবা বায়ুবাহিত সঞ্চালনেৰে (যদি জীবাণু বায়ুত দীৰ্ঘসময় ধৰি বাঁচি থাকিব পাৰে)।

সামাজিক দূৰত্ব স্থাপন সেইক্ষেত্ৰত খুব এটা কাম নকৰে যেতিয়া সংক্ৰামণ হয় দূষিত পানী বা খাদ্যৰ মাধ্যমেৰে অথবা মহ বা অন্য পতংগৰ মাধ্যমেৰে অথবা কদাচিৎ মানুহৰ পৰা মানুহলৈ বিয়পে। সামাজিক দূৰত্ব স্থাপনৰ ঋণাত্মক দিশসমূহৰ মাজত মূল হৈছে নিঃসঙ্গতা, হ্ৰাসমান উৎপাদনশীলতা আৰু মানৱ ভাব-বিনিময়ৰ সৈতে সংযুক্ত সুফলৰ অভাৱ।

ঐতিহাসিকভাবে লেপাৰ ক'ল'নী আৰু লাজাৰেট্ট' নামৰ অঞ্চল কুষ্ঠ ৰোগ আৰু আন সংক্ৰামক ৰোগৰ সংক্ৰামণ ৰোধ কৰাৰ বাবে সামাজিক দূৰত্ব স্থাপন কৰাৰ উদ্দেশ্যেৰে প্ৰতিষ্ঠা কৰা হৈছিল।

## তথ্য সংগ্ৰহ

শ্ৰেণী:সংক্ৰামক ৰোগ
শ্ৰেণী:ৰোগ প্ৰতিৰোধ
ৰেণী বৰ্গিজ

**ৰেণী মাৰিয়া বৰ্গিজ (Renee Maria Borges)** (জন্ম ২৫ ফেব্ৰুৱাৰী, ১৯৫৯) এগৰাকী ভাৰতীয় জীৱবিজ্ঞানী (evolutionary biologist)৷ বৰ্তমান তেওঁ ভাৰতীয় জীৱবিজ্ঞান প্ৰতিষ্ঠানৰ ’চেন্টাৰ ফৰ ইক’ল’জিকেল চায়েন্সেছ’ বিভাগত অধ্যাপক ৰূপে কৰ্মৰত৷ তেওঁৰ জীৱন আৰু বৈজ্ঞানিক গৱেষণা সম্পৰ্কে ’ইণ্ডিয়া টুডে’ আলোচনীয়ে প্ৰকাশ কৰিছে ৷ বৰ্গিজৰ গৱেষণাৰ মূল বিষয় হ’ল জীৱৰ আচৰণ (behavioural and sensory ecology)৷ তাৰোপৰি তেওঁ সংৰক্ষণ জীৱবিজ্ঞান (conservation biology) আৰু বিজ্ঞানৰ ইতিহাস আৰু দৰ্শন সম্পৰ্কেও গৱেষণা কৰে৷ 

## শিক্ষা
বৰ্গিজে ১৯৭৯ চনত মুম্বাইৰ চেইন্ট জেভিয়াৰ্ছ মহাবিদ্যালয়ৰ পৰা বিজ্ঞান বিষয়ত স্নাতক ডিগ্ৰী লাভ কৰে৷ তেওঁ ১৯৮২ চনত বম্বে বিশ্ববিদ্যালয়ৰ পৰা প্ৰাণী শৰীৰতত্ত্ব  (animal physiology) বিষয়ত স্নাতকোত্তৰ ডিগ্ৰী পায়৷ তেওঁ পৰৱৰ্ত্তী কালত ফ্ল’ৰিডাৰ মায়ামি বিশ্ববিদ্যালয়ৰ পৰা  "Resource heterogeneity and the foraging ecology of the Malabar Giant Squirrel, *Ratufa indica*" বিষয়ত গৱেষণা কৰি ডক্টৰেট ডিগ্ৰী লাভ কৰে৷

## কৰ্মজীৱন
বৰ্গিজে বৰ্তমানলৈকে বিভিন্ন অনুষ্ঠান প্ৰতিষ্ঠানত কাৰ্য্যনিৰ্বাহ কৰিছে৷ ইয়াৰ ভিতৰত উল্লেখযোগ্য সমূহ হৈছে-

# সভাপতি, চেন্টাৰ ফৰ ইক’লজিকেল চায়েন্সেছ, ভাৰতীয় বিজ্ঞান প্ৰতিষ্ঠান (২০১২-২০১৬)
# অধ্যাপক, চেন্টাৰ ফৰ ইক’লজিকেল চায়েন্সেছ, ভাৰতীয় বিজ্ঞান প্ৰতিষ্ঠান (২০১১) 
# সহকাৰী অধ্যাপক, চেন্টাৰ ফৰ ইক’লজিকেল চায়েন্সেছ, ভাৰতীয় বিজ্ঞান প্ৰতিষ্ঠান (১৯৯৭-২০০৫) 
# সহকাৰী ডিৰেক্টৰ, ব’ম্বে নেচাৰেল হিষ্ট’ৰি চ’ছাইটি (১৯৯২-১৯৯৫)
# অস্থায়ী অধ্যাপক (Visiting Faculty) বন্যজীৱবিজ্ঞান প্ৰতিষ্ঠান, ডেৰাডুন (১৯৯০-২০০৩)

## গৱেষণা
Borges has contributed a chapter to the book Battles Over Nature: Science and the Politics of Conservation as well as being cited in the Journal of Moral Theology.  interested in the evolutionary ecology of species interactions. We investigate the sensory biology of these interactions, especially their chemical and visual ecology. We integrate behavioural ecology at the organism level with mechanisms influencing such behaviour. Our major current interaction systems are: figs and fig wasps, ant–plant mutualisms, fungus-growing termites and pollination systems in the Western Ghats. We are engaged in fundamental research which can have valuable practical applications. তেওঁ বৰ্তমানলৈকে এই বিষয়সমূহৰ ওপৰত শতাধিক গৱেষণা পত্ৰ প্ৰকাশ কৰিছে৷

## স্বীকৃতি
Borges' contributions have been recognized in the following ways, Some of her appointments are:

* Fellow, Indian Academy of Sciences
* J. C Bose National Fellowship (2016)
* Fellow, Indian National Science Academy
* Chairperson of the DST-Program Advisory Committee on Animal Sciences (2016-19)
* Member, Western Ghat Ecology Expert Panel (WGEEP), Government of India, 2010–2011
* Fellow of the Indian Academy of Sciences, Bangalore, 2009.

## তথ্যউৎস

শ্ৰেণী:ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী
গুড়ি পড়ৱা

**গুড়ি পড়ৱা** ভাৰতীয় বসন্তউৎসৱ আৰু মাৰাঠী আৰু কংকনী হিন্দু ধৰ্মাৱলম্বী সকলৰ পাৰম্পৰিক নৱবৰ্ষ। গুড়ি পড়ৱা ঘাইকৈ মহাৰাষ্ট্ৰ আৰু গোৱাত চৈত্ৰ মাহৰ শুক্ল প্ৰতিপদ তিথিত পালন কৰা হয়। চ'ত মাহৰ শুক্ল প্ৰতিপদ তিথি সৌৰচন্দ্ৰ হিন্দী দিনপঞ্জীৰ প্ৰথম দিন। *পড়ৱা* শব্দটো সংস্কৃত শব্দ *প্ৰতিপদা*ৰ পৰা আহিছে। চন্দ্ৰমাহৰ প্ৰথম দিনক প্ৰতিপদা বোলা হয়। কেইদিনা মজিয়াত বিভিন্ন সুন্দৰ নক্সাৰ *ৰংগলী* বনোৱা হয়, ফুলৰ মালা, আম আৰু নিম পাতেৰে ৰূপ বা তামৰ পাত্ৰ সজোৱা হয়, বিশেষ গুড়ি পতাকা প্ৰদৰ্শিত কৰা হয় ইয়াৰ লগতে শোভাযাত্ৰা নৃত্য-গীত আৰু প্ৰীতিভোজৰ আয়োজন কৰা হয়।

এইদিনা তেলেগু আৰু কানাড়া হিন্দু সকলে উগাদি পালন কৰে। ইয়াৰ লগতে কিছুমান অঞ্চলত এইদিনা বেলেগ বেলেগ নামেৰে নৱবৰ্ষ পালন কৰে। সিন্ধী সম্প্ৰদায়ৰ লোকসকলে এইদিনা চেটি চান্দ হিচাপে ভগৱান ঝুলেলালৰ আৱিৰ্ভাৱ তিথি পালন কৰে। চেতি চান্দত ঝুলেলালৰ পূজা-অৰ্চনা কৰা হয় আৰু টেহৰী (মিঠা ভাত) আৰু শাই ভাজা (দাইলত দিয়া পালেং শাক) প্ৰস্তুত কৰা হয়।

## তথ্য উৎস

শ্ৰেণী:হিন্দুধৰ্মৰ উৎসৱসমূহ
প্ৰেৰণা দেশপাণ্ডে

**প্ৰেৰণা দেশপাণ্ডে** এগৰাকী ভাৰতীয় কথক নৃত্যশিল্পী। তেখেতে সাত বছৰ বয়সতে শৰদিনী গোলৰ পৰা কথক শিকিছিল। ১৫ বছৰ বছৰ তেওঁ প্ৰথম নৃত্য পৰিবেশন কৰিছিল। তাৰ পাছত তেখেত ৰোহিনী ভাটেৰ পৰা গুৰু-শিষ্য পৰম্পৰা ঐতিহ্যৰ অধীনত কথক অধ্যয়ন কৰে, লক্ষ্ণৌ আৰু জয়পুৰ ঘৰানাত ২২ বছৰৰ বাবে। তেখেত তেওঁৰ দৃষ্টিনন্দন গতিবিধি আৰু কথকৰ বিভিন্ন দিশ যেনে- অভিনয়া আৰু লয়ৰ তাল-ছন্দৰ ওপৰত দক্ষতাৰ বাবে খ্যাত।

প্ৰেৰণা দেশপাণ্ডে ভাৰতৰ পুণে বিশ্ববিদ্যালয়ৰ (ললিত কলা কেন্দ্ৰ) কেন্দ্ৰৰ পাৰফৰ্মিং আৰ্টচৰ পৰা আনুষ্ঠানিক শিক্ষা লাভ কৰিছিল। তেখেত কথকৰ পৰা স্নাতকোত্তৰ ডিগ্ৰী অৰ্জন কৰি বিশ্ববিদ্যালয়ত প্ৰথম স্থান অৰ্জন কৰে। তেখেত গণিতত স্নাতক ডিগ্ৰী অৰ্জন কৰিছে, আৰু তেওঁৰ নৃত্যৰ বাবে এই আনুষ্ঠানিক গাণিতিক জ্ঞান প্ৰয়োগ কৰে।

তেওঁৰ শিল্পৰ উৎসৰ্গ হিচাপে, দেশপাণ্ডে পুনেত কথক নৃত্যৰ এখন প্ৰতিষ্ঠান নৃত্যধাম প্ৰতিষ্ঠা কৰিছিল, য'ত তেখেতে ভাৰত তথা বিদেশৰ শিক্ষাৰ্থীসকলক শিক্ষাদান কৰে, আৰু বিভিন্ন অনুষ্ঠান আৰু উৎসৱসমূহত অংশ লোৱাৰ বাবে উচ্চ মানদন্দৰ নৃট্যশিল্পীৰ গোট সৃষ্টি কৰিছে।

## পৰিয়াল
প্ৰেৰণা বিবাহ কৰিছে বিশিষ্ট তবলা একক কণ্ঠশিল্পী শ্ৰী সুপ্ৰীত দেশপাণ্ডক। তেওঁলোকৰ একমাত্ৰ সন্তান ইশ্বৰী দেশপাণ্ডে হৈছে নৃত্যধামত এক অন্যতম শিক্ষাৰ্থী। ১৯৯৯ চনৰ সময়চোৱাত ইশ্বৰী তিনি বছৰ বয়সত নৃত্য আৰম্ভ কৰিছিল আৰু তেওঁৰ বাৰ বছৰ বয়সৰ পৰাই তেখেত এগৰাকী কথক নৃত্যশিল্পী হৈ উঠিছিল।

## সৃজনশীল সহযোগিতা
মীৰাবাঈৰ জীৱন তথা কথাে ওপৰত ভিত্তি কৰি 'মহড়ো প্ৰণাম' নামেৰে সৃজনশীল সহযোগিতা, পণ্ডিত হেমন্ত পেণ্ডচৰ ৰূপক দেশপাণ্ডৰ কথক ক'ৰিয়'গ্ৰাফীৰ লগত ধাৰণাৰ মাধ্যমেৰে।

২০০৭ চনত, প্ৰেৰণা দেশপাণ্ডেই প্ৰখ্যাত ওড়িছী নৃত্যশিল্পী সুজাতা মহাপাত্ৰৰ লগত এক কথক-ওড়িছীৰ সহযোগিতা সৃষ্টি কৰিছিল যি আছিল অজন্তা তথা ইলোৰাৰ বিশ্ব ঐতিহ্যবাহী স্থানৰ পৰা অনুপ্ৰাণিত। অজন্ত কমেজ এলাইভ শীৰ্ষক প্ৰযোজনা- অজন্তা তথা ইলোৰাৰ শ্ৰদ্ধা নিবেদনটো ১৮ ফেব্ৰুৱাৰী ২০০৭-ত মহাৰাষ্ট্ৰৰ সাংস্কৃতিক ৰাজধানী, প্ৰিণ্ট হয় নৃত্য পণ্ডিত সুনীল কোঠাৰি উপস্থাপিত, এই সহযোগিতা পৰবৰ্তীকালত দেশৰ বিভিন্ন চহৰত মঞ্চস্থ হৈছিল।

২০১০ চনত, প্ৰেৰণা আৰু সুজাতা একেলগে অভিনয় কৰা অব্যাহত ৰাখিছিল। ২০১৮ চনত, প্ৰেৰণা মহাকাশটোৰ প্ৰিমিয়াৰ কৰিছিল: নৃত্যশিল্পী পণ্ডিত মোহনৰাৱ কালিয়ানপুৰকাৰৰ ছন্দবদ্ধ কৰ্মৰ ওপৰত ভিত্তি কৰি নৃত্যধামৰ দোভাষীসকলৰ দ্বাৰা সম্পাদিত এখন দীৰ্ঘ টুকুৰা টাল-মালা। সেই প্ৰিমিয়াৰৰ বাবে ৰতিকান্ত মহাপাত্ৰক তেওঁৰ ওড়িছী কোম্পানিৰ লগত আমন্ত্ৰণ জনোৱা হৈছিল।

## বঁটাসমূহ
* ২০১৬: দেৱদাসী ৰাষ্ট্ৰীয় বঁটা
* পণ্ডিত বিৰজু মহাৰাজৰ পৰা গৌৰব পুৰস্কাৰ
* ছিংগাৰ মনি উপাধি, মুম্বাই সুৰ চিংগাৰ সমিতিৰ দ্বাৰা
* ১৯৯৪: নৃত্যশ্ৰী উপাধি, কিৰণ কাতানিৰ দ্বাৰা

## তথ্য উৎস্য

## বাহ্যিক সংযোগ
* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
মেনকা পি পি বৰা

**মেনকা প্ৰফুল্ল প্ৰসাদ বৰা** চমুকৈ **মেনকা পি পি বৰা** এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য পৰিচালক। তেওঁ সত্ৰীয়া নৃত্য, ভাৰতনাট্যম আৰু কুচিপুড়ি নৃত্যপটীয়সী। ইয়াৰ লগতে তেওঁ কেৰালাৰ সমৰনৃত্যকলা কলৰীপায়াট্টুৰ এগৰাকী শিল্পী। ভাৰতৰ শাস্ত্ৰীয় নৃত্যসমূহৰ ভিতৰত অন্যতম সত্ৰীয়া নৃত্যৰ প্ৰচাৰ আৰু প্ৰসাৰৰ বাবে মেনকা পি পি বৰা বিশেষভাৱে জনাজাত। তেওঁৰ মাতৃ ইন্দিৰা পি পি বৰাই ১৯৮২ চনত গুৱাহাটীত কলাভূমি নামেৰে স্থাপন কৰা সত্ৰীয়া আৰু ভাৰতনাট্যম শিক্ষানুষ্ঠানৰ লগত জড়িত আছিল। যুক্তৰাজ্যৰ লণ্ডন বিশ্ববিদ্যালয়ৰ পৰা সংস্কৃতি আৰু গণসংযোগ বিভাগত গৱেষণা কৰি পিএইছডি লাভ কৰা মেনকাই কিংষ্টন বিশ্ববিদ্যালয়ৰ অধ্যাপনাও কৰিছিল। ২০০৯ চনত ভাৰতৰ সংগীত নাটক একাডেমীয়ে সত্ৰীয়া নৃত্যৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে ওস্তাদ বিছমিল্লাহ খান যুৱ পুৰস্কাৰ প্ৰদান কৰে।

## প্ৰাৰম্ভিক জীৱন আৰু শিক্ষা
১৯৭৯ চনৰ ৯ অক্টোবৰ তাৰিখে অসমৰ গুৱাহাটীত জন্ম হৈছিল। তেওঁৰ মাতৃ বিখ্যাত ভাৰতীয় শাস্ত্ৰীয় নৃত্যশিল্পী গুৰু ইন্দিৰা পি পি বৰা আৰু পিতৃ প্ৰফুল্ল প্ৰসাদ বৰা। তেওঁ মাতৃৰ পৰাই প্ৰাৰম্ভিক পৰ্যায়ত সত্ৰীয়া নৃত্যৰ শিক্ষা গ্ৰহণ কৰিছিল। তাৰপিছত তেওঁ গুৰু ভবেন বৰা আৰু ড॰ প্ৰদীপ চলিহাৰ ওচৰত সত্ৰীয়া শিকে। তাৰপিছত তেওঁ ৰুক্মিণী দেৱী অৰুণ্ডেলৰ কলাক্ষেত্ৰলৈ ভাৰতনাট্যম শিকিবলৈ যায়। তাত তেওঁ শ্ৰী আদ্যাৰ কে. লক্ষ্মণ আৰু ধনঞ্জয়শৰ পৰা ভাৰতনাট্যমৰ শিক্ষা লাভ কৰিছিল। ইয়াৰ লগতে তেওঁ গুৰু ভেম্পতি চিন্না সত্যমৰ ওচৰত কুচিপুড়িৰ শিক্ষা গ্ৰহণ কৰে। তদুপৰি তেওঁ নৃত্যনিৰ্দেশক চিত্ৰলেখাৰ ওচৰত কেৰালাৰ সমৰনৃত্যকলা কলৰীপায়াট্টুৰ শিক্ষা গ্ৰহণ কৰিছিল।

তেওঁ ভাতখাণ্ডে সংগীত মহাবিদ্যালয়ৰ পৰা ভাৰতীয় শাস্ত্ৰীয় সংগীতত ডিপ্লোমা লাভ কৰিছিল। তেওঁ মাদ্ৰাজ বিশ্ববিদ্যালয়ৰ অন্তৰ্গত ষ্টেলা মাৰিয়াছ কলেজৰ পৰা ইংৰাজী সাহিত্যত প্ৰথম শ্ৰেণীত স্নাতক ডিগ্ৰী লাভ কৰিছিল। যুক্তৰাজ্যৰ লণ্ডন বিশ্ববিদ্যালয়ৰ অন্তৰ্ভুক্ত গোল্ডস্মিথ কলেজৰ পৰা পৰিৱৰ্তনশীল গণসংযোগ আৰু গোলকীয় মেডিয়া বিষয়ত স্নাতকোত্তৰ ডিগ্ৰী লাভ কৰে। একে কলেজৰ পৰা তেওঁ সংস্কৃতি আৰু গণসংযোগ বিভাগত গৱেষণা কৰি পিএইছডি লাভ কৰে। তেওঁ মুম্বাইৰ নালন্দা নৃত্য গৱেষণা কেন্দ্ৰত ভাৰতীয় কলাতো ডিপ্লোমা লাভ কৰিছিল।

## কৰ্মজীৱন
মেনকা পি পি বৰা ২০০৮ চনৰ পৰা ২০০৯ চনলৈ কিংষ্টন বিশ্ববিদ্যালয়ত নৃত্যৰ অধ্যাপিকা। ইয়াৰ লগতে তেওঁ মাতৃয়ে প্ৰতিষ্ঠা কৰা *কলাভূমি*ত এগৰাকী নৃত্যশিল্পী আৰু নিৰ্দেশক হিচাপে জড়িত। তেওঁৰ বিশ্বৰ বিভিন্ন ঠাইত নৃত্য প্ৰদৰ্শন কৰিছে। তেওঁ নৃত্য প্ৰদৰ্শন কৰা উল্লেখযোগ্য উৎসৱসমূহ হ'ল: নৃত্য প্ৰভা উৎসৱ, খাজুৰাহো উৎসৱ, নৃত্যাঞ্জলী, সংগীত নাটক একাডেমীৰ স্বৰ্ণ উৎসৱ ইত্যাদি। ইয়াৰ লগতে বিভিন্ন বিখ্যাত অনুষ্ঠান যেনে এনচিপিএ, দৰ্পন একাডেমী, কলাক্ষেত্ৰ ফাউণ্ডেচন, কৃষ্ণ গুণ সভা, নাৰদ গুণ সভা, ভাৰত কলাঞ্জলী আদিত নৃত্য প্ৰদৰ্শন কৰিছে। তেওঁ আমেৰিকা যুক্তৰাষ্ট্ৰ, যুক্তৰাজ্য, ফ্ৰান্স, অষ্ট্ৰেলিয়া আদি দেশত নৃত্য প্ৰদৰ্শন কৰাৰ সুযোগ লাভ কৰিছে।

## বঁটা আৰু সন্মান
মেনকা পি পি বৰায়ে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছে। তেওঁ আৰ্ট ইণ্ডিয়াৰ পৰা শ্ৰেষ্ঠ শিল্পী বঁটা লাভ কৰিছে। আমেৰিকাৰ ৱাছিংটনত অৱস্থিত দূতাবাসে তেওঁক ভাৰতীয় শাস্ত্ৰীয় নৃত্যৰ সন্মানীয় বঁটা প্ৰদান কৰিছিল। ২০০৯ চনত ভাৰতৰ সংগীত নাটক একাডেমীয়ে সত্ৰীয়া নৃত্যৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে ওস্তাদ বিছমিল্লাহ খান যুৱ পুৰস্কাৰ প্ৰদান কৰে। তেওঁ ২০১০ চনত সংগীত শ্ৰেণীত অক্সফোৰ্ড বিশ্ববিদ্যালয়ৰ উইংগেট জলপানি লাভ কৰিছিল।

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমীয়া নৃত্যশিল্পী
শ্ৰেণী:জীৱিত ব্যক্তি
ডিফু চিকিৎসা মহাবিদ্যালয় ও চিকিৎসালয়

**ডিফু চিকিৎসা মহাবিদ্যালয় ও চিকিৎসালয়** অসমৰ পূব কাৰ্বি আংলং জিলাৰ ডিফুত অৱস্থিত এখন চৰকাৰী চিকিৎসা মহাবিদ্যালয়। ২০১৯ চনৰ ২৫ নৱেম্বৰ তাৰিখৰ পৰা ই সম্পূৰ্ণৰূপে কাৰ্যক্ষম হৈছিল। এইখন অসমৰ সপ্তম চিকিৎসা মহাবিদ্যালয়। অসমৰ চৰকাৰৰ স্বাস্থ্য আৰু পৰিয়াল কল্যাণ বিভাগ আৰু অসম চিকিৎসা সঞ্চালকালয়ে মহাবিদ্যালয়খন পৰিচালনা কৰে। ডিফু চিকিৎসা মহাবিদ্যালয় ভাৰতীয় চিকিৎসা পৰিষদৰ স্বীকৃতি প্ৰাপ্ত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত। মহাবিদ্যালয়খনে ২০২০-২১ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে। 

শিলচৰ চিকিৎসা মহাবিদ্যালয়ৰ শল্য চিকিৎসা বিভাগৰ মুৰব্বী ডাঃ সুমিত্ৰা হাগজেৰ ডিফু চিকিৎসা মহাবিদ্যালয়ৰ প্ৰথম গৰাকী অধ্যক্ষ আৰু মুখ্য পৰিদৰ্শক।

## ইতিহাস
২০১১ চনৰ ১৯ জানুৱাৰী তাৰিখে অসমৰ স্বাস্থ্যমন্ত্ৰী ড॰ হিমন্ত বিশ্ব শৰ্মায়ে ডিফু চিকিৎসা মহাবিদ্যালয়ৰ আধাৰশিলা স্থাপন কৰিছিল। আৰম্ভণিতে ইয়াৰ নাম অসম পাৰ্বত্য চিকিৎসা মহাবিদ্যালয় আৰু গৱেষণা প্ৰতিষ্ঠান ৰখা হৈছিল যদিও পিছলৈ চৰকাৰী ভাবে ডিফু চিকিৎসা মহাবিদ্যালয় কৰা হল। ২০১৭ চনত অসম চৰকাৰে ইয়াৰ আন্তঃগাঁথনিৰ বাবে পূৰ্বে অনুমোদিত ১৫৬.৫৫ কোটি টকাৰ পৰা ২০৯ কোটিলৈ বৃদ্ধি কৰে। মহাবিদ্যালয়খনৰ নিৰ্মাণকাৰ্য ২০১২ চনতেই আৰম্ভ হৈছিল যদিও তিনিবাৰ সলনি কৰাৰ পিছত ২০১৮ চনৰ ২৮ এপ্ৰিলত মূল স্থাপত্য প্ৰকল্প গ্ৰহণ কৰা হয়।

ব্ৰহ্মপুত্ৰ ইনফ্ৰাষ্ট্ৰাক্সাৰ নামৰ কোম্পানী ইয়াৰ নিৰ্মাণ কাৰ্যৰ লগত জড়িত আছিল। ২০১৯ চনৰ ২৫ নৱেম্বৰ তাৰিখৰ পৰা ই সম্পূৰ্ণৰূপে কাৰ্যক্ষম হৈছিল। এইখন অসমৰ সপ্তম চিকিৎসা মহাবিদ্যালয়। মহাবিদ্যালয়খনে ২০২০-২১ শিক্ষাবৰ্ষৰ বাবে চিকিৎসা বিজ্ঞানৰ স্নাতক পাঠ্যক্ৰম ১০০ গৰাকী ছাত্ৰ-ছাত্ৰীৰ নামভৰ্তিৰ অনুমতি লাভ কৰিছে। 
## অৱস্থান আৰু পৰিবহণ
ডিফু চিকিৎসা মহাবিদ্যালয় অসমৰ পূব কাৰ্বি আংলং জিলাৰ সদৰ ডিফুত অৱস্থিত। ই ডিফু বাছ আস্থান আৰু ডিফু ৰে'ল ষ্টেচনৰ পৰা প্ৰায় ২ কিঃমিঃ নিলগত অৱস্থিত। 

## তথ্য উৎস

শ্ৰেণী:অসমৰ চিকিৎসালয়
শ্ৰেণী:অসমৰ চিকিৎসা মহাবিদ্যালয়
শ্ৰেণী:কাৰ্বি আংলং জিলা
লি ৱেনলিয়াং

**লি ৱেনলিয়াং** (; ১২ অক্টোবৰ ১৯৮৬ – ৭ ফেব্ৰুৱাৰী ২০২০) এগৰাকী চীনা চকুৰোগ বিশেষজ্ঞ আছিল। ৱুহান কেন্দ্ৰীয় চিকিৎসালয়ৰ চিকিৎসক লিয়ে ২০১৯ৰ ডিচেম্বৰত তেওঁৰ সহকৰ্মীসকলক চাৰ্চ (Severe acute respiratory syndrome) সদৃশ ৰোগ অথবা পিছলৈ COVID-19 নামেৰে চিহ্নিত হোৱা ৰোগবিধৰ সম্ভাব্য বিস্তাৰৰ বিষয়ে সতৰ্ক কৰি দিছিল। ২০২০ৰ ৩ জানুৱাৰীত ৱুহান পুলিচে তেওঁক চমন জাৰী কৰি ইণ্টাৰনেটত ভুৱা মতামত প্ৰচাৰ কৰা বুলি সতৰ্ক কৰি দিছিল। লি পুনৰ কামলৈ উভতি আহিছিল। তেওঁৰ তালৈ ক'ৰ'ণা ভাইৰাছ (COVID-19) সংক্ৰমিত এজন ৰোগী আহিছিল, যিয়ে প্ৰকৃততে গ্লুক'মা ৰোগৰহে চিকিৎসা কৰিব আহিছিল। এই ৰোগীজনৰ পৰাই লিৰ দেহলৈও ক'ৰ'ণা সংক্ৰমিত হৈছিল আৰু ২০২০ৰ ৭ ফ্ৰেব্ৰুৱাৰীত তেওঁৰ মৃত্যু হৈছিল। পিছলৈ চৰকাৰীভাবে তেওঁক নিৰ্দোষ ঘোষণা কৰা হয় আৰু তেওঁৰ পৰিয়ালৰ ওচৰত ক্ষমা-প্ৰাৰ্থনা জনায়। 

## প্ৰাৰম্ভিক জীৱন
লিৰ জন্ম ১৯৮৬ চনৰ ১২ অক্টোৱৰত বেইঝেনৰ লিয়াওনিঙৰ এটা মাঞ্চু পৰিয়ালত হৈছিল। তেওঁ বেইঝেন হাইস্কুলত ভৰ্তি হৈছিল আৰু উৎকৃষ্ট ফলাফলেৰে স্নাতক হৈছিল। ২০০৪ চনত নেচনেল কলেজ প্ৰবেশ পৰীক্ষাত ৬০৯ নম্বৰ স্থান লাভ কৰে আৰু ৱুহান ইউনিভাৰ্চিটি স্কুল অৱ মেডিচিনত এজন ক্লিনিকেল মেডিচিন ছাত্ৰ হিচাপে সাত বছৰীয়া একীকৃত স্নাতক আৰু স্নাতকোত্তৰ পাঠ্যক্ৰমত ভৰ্তি হয়। দ্বিতীয় বাৰ্ষিকত তেওঁ চীনা কমিউনিষ্ট পাৰ্টীত যোগদান কৰে। তেওঁৰ টিউটৰে কৈছিল যে তেওঁ এজন পৰিশ্ৰমী আৰু সৎ ছাত্ৰ আছিল। তেওঁৰ কলেজ সহপাঠীবোৰে কৈছিল যে তেওঁ এজন বাস্কেটবলৰ অনুৰাগী আছিল।

## কৰ্মজীৱন
২০১১ চনত শিক্ষাগ্ৰহণ সমাপ্ত কৰি লিয়ে তিনি বছৰ জিয়ামেন বিশ্ববিদ্যালয়ৰ জিয়ামেন আই চেণ্টাৰত কাম কৰে। জিয়ামেনতে পূৰ্বতে ইণ্টাৰ্ণ কৰা এজনে কৈছিল যে লি ৰোগীসকলৰ ক্ষেত্ৰত যথেষ্ট ধৈৰ্যশীল আছিল। আনকি ৰোগীসকলে তেওঁৰ কথা মনোযোগেৰে নুশুনিলে বা তেওঁৰ কথা বুজিবলৈ চেষ্টা নকৰিলেও লি অসন্তুষ্ট নহৈছিল। A former intern at Xiamen said that Li was so patient with his patients that he had never shown any dissatisfaction to them even when they failed to hear or understand what he said. His colleagues described him as an ordinary person, who was once scolded by his director, who would feel distressed when sorting out piles of medical records, and who was once cheated when buying Apple products. 

In 2014, Li became an ophthalmologist at Wuhan Central Hospital in Wuhan, China.

## তথ্যসূত্ৰ

শ্ৰেণী:চীনৰ ব্যক্তি
শ্ৰেণী:মৃত ব্যক্তি
শ্ৰেণী:চিকিৎসাবিদ
শ্ৰেণী:ক'ভিড-১৯ বৈশ্বিক মহামাৰীত মৃত্যু হোৱা ব্যক্তি
ইণ্টাৰপোল

**আন্তৰ্জাতিক পুলিচ সংগঠন** বা **ইণ্টাৰপ'ল** ()-ৰ জন্ম হয় ১৯২৩ চনত অষ্ট্ৰিয়াৰ ৰাজধানী ভিয়েনাত আন্তৰ্জাতিক অপৰাধ আৰু অপৰাধীসকলক দমন কৰাৰ অৰ্থে। ইণ্টাৰপ'ল (INTERPOL) নামটো International আৰু Police এই শব্দ দুটাৰ পৰা আহিছে। প্ৰতিষ্ঠা হোৱাৰ পাঁচ বছৰৰ পাছতেই হিটলাৰে সংগঠনটো ভংগ কৰি দিছিল। অৱশ্যে দ্বিতীয় মহাসমৰ শেষ হোৱাৰ পিছত ১৯৪৬ চনত পেৰিছত সংগঠনটোক পুনৰুজ্জীৱিত কৰা হয়। সম্প্ৰতি সংগঠনটোৰ মুখ্য কাৰ্য্যালয় ফ্ৰান্সৰ লিঅ' চহৰত অৱস্থিত। বৰ্তমান পৃথিৱীৰ ১৯৪খন ৰাষ্ট্ৰ ইণ্টাৰপ'লৰ সদস্য। ভাৰতবৰ্ষ ১৯৩৮ চনৰ ইণ্টাৰপ'লৰ সদস্য। ৰাষ্ট্ৰসংঘৰ পিছত ই পৃথিৱীৰ দ্বিতীয় বৃহত্তম আন্তৰ্জাতিক সংস্থা। এই সংস্থাত আৰবী, ইংৰাজী, ফৰাচী আৰু স্পেনিছ ভাষাত কাম কৰা হয়।
## কাৰ্য্যাৱলী

* ইণ্টাৰপ'লৰ মুখ্য কাৰ্য্যালয়ৰ লগত প্ৰতিখন সদস্য ৰাষ্ট্ৰৰ মূল গুপ্তচৰ সংস্থাই যোগাযোগ ৰাখে। সদস্য ৰাষ্ট্ৰ সমূহৰ এই সংস্থাবিলাকৰ যোগেদিয়েই ইণ্টাৰপ'লে বিশ্বজুৰি অপৰাধী খা-খবৰ ৰাখে বা গ্ৰেপ্তাৰ কৰে।
* নজন সদস্যৰে গঠিত এক কাৰ্য্যনিৰ্বাহক কমিটীয়ে ইণ্টাৰপ'লৰ কাম-কাজ চোৱা-চিতা কৰে। প্ৰতি বছৰে কোনো এখন সদস্য ৰাষ্ট্ৰৰ ৰাজধানীত ইয়াৰ উচ্চ পৰ্যায়ৰ বিষয়াসকল মিলিত হয়।

## তথ্য সংগ্ৰহ

শ্ৰেণী:আন্তঃৰাষ্ট্ৰীয় সংস্থা
শৰ্মিলা বিশ্বাস

**শৰ্মিলা বিশ্বাস** ওড়িছীৰ এগৰাকী প্ৰখ্যাত ভাৰতীয় শাস্ত্ৰীয় নৃত্যশিল্পী তথা ক'ৰিয়'গ্ৰাফাৰ আৰু গুৰু কেলুচৰণ মহাপাত্ৰৰ শিষ্য। ১৯৯৫ চনত তেখেত কলকাতাত *ওড়িছী ভিচন এণ্ড মুভমেণ্ট ছেণ্টাৰ* প্ৰতিষ্ঠা কৰে, য'ত তেখেত শৈল্পিক পৰিচালক। কেন্দ্ৰ অ'ভিএম ন্যাসও আছে।

২০১২ চনত, বিশ্বাস সংগীত নাটক একাডেমী বঁটা লাভ কৰিছিল, সংগীত নাটক একাডেমী, ভাৰতৰ সংগীত, নৃত্য তথা নাটকৰ বাবে ৰাষ্ট্ৰীয় একাডেমীৰ দ্বাৰা ভূষিত কৰা হয়

## প্ৰাথমিক জীৱন আৰু শিক্ষা
শৰ্মিলা কলকাতাত জন্ম গ্ৰহণ কৰে আৰু তাতেই ডাঙৰ দীঘল হয়। তাত তেখেত আট বছৰ বয়সৰ পৰাই নৃত্য শিকিবলৈ লৈছিল। তেওঁৰ বয়স যেতিয়া ষোল্ল বছৰ, তেতিয়া তেখেত **মুৰালিধৰন মাঝি**ৰ পৰা ওড়িছীৰ প্ৰশিক্ষণ লব ধৰিছিল আৰু পিছত গুৰু কেলুচৰণ মহাপাত্ৰৰ পৰা প্ৰশিক্ষণ লয়।

পাছপাকত, তেখেত কালানিধী নাৰায়ণনৰ পৰা *অভিনয়া* শিকিছিল।

## ব্যক্তিগত জীৱন
শৰ্মিলা ১৯৮৭ চনত **স্বপন কুমাৰ বিশ্বাসক** বিয়া কৰাইছিল, যিয়ে স্বাস্থ্য ব্যৱস্থাপনাত বিশেষজ্ঞ এগৰাকী চিকিৎসক। এই দম্পতি কলকাতাত থাকে আৰু তেওঁলকৰ এজন পুতেক আছে , নাম - **শৌমিক বিশ্বাস**।

## পেচা
বছৰৰ পিছত বছৰ ধৰি বিশ্বাস এলিফেণ্টা, খাজুৰাহো নৃত্য উৎসৱ আৰু কোনাৰ্ক নৃত্য উৎসৱত আৰু যুক্তৰাজ্য, মাৰ্কিন যুক্তৰাষ্ট্ৰ, জাৰ্মানি, ৰাছিয়া, ডুবাই আৰু বাংলাদেশত আৰ্ট ফেষ্টিভেলত অংশ লৈছিল। তেখেত শাত্ৰীয় ওড়িছীৰ লগতে তেওঁৰ পৰীক্ষামূলক ক'ৰিয়'গ্ৰাফিকৰ কাম উভয়ই সম্পাদনা কৰে।

ওড়িশাৰ মন্দিৰ নৃত্যশিল্পীসকলৰ দ্বাৰা পৰিৱেশন কৰা প্ৰাচীন মহাৰী নৃত্য লৈও তেখেত ব্যাপক গৱেষণা কৰিছে। ১৯৯৫ চনত তেখেত কলকাতাত ওড়িছী ভিচন এণ্ড মুভমেণ্ট ছেণ্টাৰ (অভিএম) প্ৰতিষ্ঠা কৰে, য'ত শিল্পী পৰিচালক, আৰু তৰুণ নৃত্যশিল্পীক প্ৰশিক্ষণ দিয়ে, ইনষ্টিটিউট আভিএম-ৰ ন্যাসও পৰিচালনা কৰে।

২০০৯ চনত, তেখেত পূব তথা উত্তৰ-পূব ভাৰতৰ ঐতিহ্যবাহী নৃত্যৰ এখন বাৰ্ষিক উৎসৱত *পূৰ্ব ধাৰা* আৰাম্ভ কৰিছিল।

## বঁটাসমূহ
তথ্য আৰু সম্প্ৰচাৰ মন্ত্ৰনালয়, চৰকাৰ কৰ্তৃক তেওঁক "শ্ৰেষ্ঠ ক'ৰিয়'গ্ৰাফী বঁটা" প্ৰদান কৰিছিল। ভাৰতত তেওঁৰ নৃত্যৰ প্ৰযোজনাৰ বাবে, **সম্পৰ্ণা** পুৰী দেৱদাসীসকলৰ উপৰত ভিত্তি কৰে। ১৯৯৮ চনত, পশ্চিমবঙ্গ চৰকাৰৰ তথ্য আৰু সম্প্ৰচাৰ বিভাগৰ পৰা উদয় শঙ্কৰ বঁটা প্ৰদান কৰে। ২০১০ চনত বিশ্বাসক মহাৰী বঁটা দিয়া হয়। ২০১২ চনত, তেখেত সংগীত নাটক একাডেমী বঁটা লাভ কৰিছিল, যিটো অভিনয় শিল্পীসকলৰ বাবে সৰ্বোচ্চ বঁটা, সংগীত নাটক তথা নাটক, ভাৰতৰ ৰাষ্ট্ৰীয় একাডেমী সংগীত নাটক একাডেমীৰ দ্বাৰা ভূষিত হয়।

## তথ্য উৎস্য

## বহিঃ সংযোগ
* 

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
ৰেণুকা দেৱী বৰকটকী

**ৰেণুকা দেৱী বৰকটকী** () (২৯ নৱেম্বৰ ১৯৩২ - ১৪ আগষ্ট ২০১৭) এগৰাকী ভাৰতীয় ৰাজনীতিবিদ আৰু সমাজকৰ্মী। তেওঁ ভাৰতৰ কেন্দ্ৰীয় চৰকাৰত মন্ত্ৰীপদ লাভ কৰা প্ৰথম গৰাকী অসমীয়া মহিলা। তেওঁ ১৯৭৭ চনৰ পৰা ১৯৭৯ চনলৈ প্ৰধানমন্ত্ৰী মোৰাৰজী দেশাইৰ জনতা পাৰ্টিৰ চৰকাৰত শিক্ষা, সমাজ কল্যাণ আৰু সংস্কৃতি বিভাগৰ ৰাজ্যিক মন্ত্ৰী হিচাপে কেবিনেটত স্থান লাভ কৰিছিল। ১৯৬২ চনৰ তৃতীয় লোকসভা নিৰ্বাচনত তেওঁ বৰপেটা লোকসভা সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থী হিচাপে লোকসভালৈ নিৰ্বাচিত হৈছিল। ১৯৭২ চনত তেওঁ হাজো বিধানসভা সমষ্টিৰ পৰা অসম বিধানসভালৈ (নিৰ্দলীয়) নিৰ্বাচিত হৈছিল। ১৯৭৭ চনৰ ষষ্ঠ লোকসভা নিৰ্বাচনত তেওঁ ভাৰতীয় জনতা দলৰ প্ৰাৰ্থী হিচাপে গুৱাহাটী লোকসভা সমষ্টিৰ পৰা পুনৰাই লোকসভালৈ নিৰ্বাচিত হৈছিল। পিছলৈ তেওঁ অসম ৰাজ্যিক ৰেডক্ৰছ সমাজৰ সন্মানীয় সচিবৰ পদ লাভ কৰিছিল। তেওঁৰ স্বামী বিখ্যাত অসমীয়া সাহিত্যিক মুনীন বৰকটকী। তেওঁ মুনীন বৰকটকী ন্যাসৰ এগৰাকী ন্যাসৰক্ষীয়ো আছিল।

## প্ৰাৰম্ভিক জীৱন
১৯৩২ চনৰ ২৯ নৱেম্বৰ তাৰিখে গুৱাহাটীৰ উজান বজাৰত ৰেণুকা দেৱীৰ জন্ম হৈছিল। তেওঁৰ পিতৃ ৰুদ্ৰ শৰ্মা আৰু মাতৃ ধৰ্মেশ্বৰী দেৱী। তেওঁৰ পিতৃ ৰুদ্ৰ শৰ্মা গুৱাহাটীৰ নামজ্বলা ডাক্তৰ আছিল। ১৯৪৬ চনত মহাত্মা গান্ধী গুৱাহাটীলৈ আহি কিছুদিন শৰণীয়া আশ্ৰমত কটাবৰ সময়ত তেওঁ হাইস্কুলৰ তলৰ শ্ৰেণীৰ ছাত্ৰী আছিল। তেতিয়া তেওঁ আগবাঢ়ি আহি স্বেচ্ছাসেৱিকা দলত অন্তৰ্ভুক্ত হৈ নেতৃত্ব বহন কৰিবলৈ লৈছিল। 

তেওঁ উচ্চশিক্ষাৰ বাবে কটন কলেজত নামভৰ্তি কৰে। ইয়াৰ লগতে তেওঁ যুৱ কংগ্ৰেছৰ সদস্যপদ গ্ৰহণ কৰি ৰাজনীতিত প্ৰৱেশ কৰে। তেওঁ এগৰাকী কবি আৰু সাংবাদিক নেত্ৰী হিচাপে পৰিগণিত হৈছিল।

## ৰাজনৈতিক জীৱন
সৰুৰে পৰা ৰেণুকা দেৱী বৰকটকী ৰাজনীতিৰ প্ৰতি আকৰ্ষিত আছিল। তেওঁ কটন কলেজত পঢ়ি থাকোঁতেই যুৱ কংগ্ৰেছৰ সদস্য হৈছিল। ১৯৬২ চনৰ তৃতীয় লোকসভা নিৰ্বাচনত তেওঁ বৰপেটা লোকসভা সমষ্টিৰ পৰা ভাৰতীয় জাতীয় কংগ্ৰেছৰ প্ৰাৰ্থী হিচাপে লোকসভালৈ নিৰ্বাচিত হৈছিল। ১৯৭২ চনত তেওঁ হাজো বিধানসভা সমষ্টিৰ পৰা অসম বিধানসভালৈ নিৰ্বাচিত হৈছিল। ১৯৭৭ চনৰ ষষ্ঠ লোকসভা নিৰ্বাচনত তেওঁ জনতা পাৰ্টীৰ প্ৰাৰ্থী হিচাপে গুৱাহাটী লোকসভা সমষ্টিৰ পৰা পুনৰাই লোকসভালৈ নিৰ্বাচিত হৈছিল। তেওঁ ১৯৭৭ চনৰ পৰা ১৯৭৯ চনলৈ প্ৰধানমন্ত্ৰী মোৰাৰজী দেশাইৰ জনতা পাৰ্টিৰ চৰকাৰত শিক্ষা, সমাজ কল্যাণ আৰু সংস্কৃতি বিভাগৰ ৰাজ্যিক মন্ত্ৰী হিচাপে কেবিনেটত স্থান লাভ কৰিছিল। ৰেণুকা দেৱী বৰকটকী কেন্দ্ৰীয় মন্ত্ৰীসভাত স্থান লাভ কৰা প্ৰথম গৰাকী অসমীয়া মহিলা। 

## সামাজিক জীৱন
ৰেণুকা দেৱীয়ে ৰাজনীতিৰ সমান্তৰালকৈ বিভিন্ন ক্ষেত্ৰত জড়িত হৈ প্ৰভূত বৰঙণি আগবঢ়াইছিল। তেওঁ ইণ্ডিয়ান ৰেডক্ৰছ ছ’চাইটিৰ অসম শাখাৰ সম্পাদক আৰু ইণ্ডিয়ান নেশ্যনেল ট্ৰেড ইউনিয়ন কংগ্ৰেছৰ সভানেত্ৰী আছিল।

তেওঁৰ স্বামী মুনীন বৰকটকীৰ পৰলোকৰ পাছত ৰেণুকা দেৱী বৰকটকীয়ে *মুনীন বৰকটকী স্মাৰক ন্যাস* প্ৰতিষ্ঠা কৰি মুনীন বৰকটকীৰ অপ্ৰকাশিত সাহিত্যৰাজি প্ৰকাশৰ কাৰ্যত আত্মনিয়োগ কৰিছিল। পিছলৈ ৰেণুকা দেৱীয়ে তৰুণ লেখক-লেখিকাসকলক উৎসাহ যোগাবলৈ মুনীন বৰকটকী বঁটা প্ৰৱৰ্তন কৰিছিল।

## ব্যক্তিগত জীৱন
১৯৫৯ চনত সাহিত্যিক মুনীন বৰকটকীৰ সৈতে ৰেণুকা দেৱী বৰকটকীৰ বিবাহ অনুষ্ঠিত হয়। তেওঁলোকৰ একমাত্ৰ কন্যা ড॰ মিনাক্ষী বৰকটকী জাৰ্মানীত বাস কৰে।

## মৃত্যু
অসুস্থজনিত কাৰণত ২০১৭ চনৰ ১২ আগষ্ট তাৰিখে বৰকটকীক গুৱাহাটী চিকিৎসা মহাবিদ্যালয়ত ভৰ্তি কৰোৱা হৈছিল। পৰি শৰীৰত আঘাত পোৱা বৰকটকীৰ ১৩ আগষ্ট তাৰিখে এটা অস্ত্ৰোপচাৰো সম্পন্ন হৈছিল। ২০১৭ চনৰ ১৪ আগষ্ট তাৰিখে গুৱাহাটী চিকিৎসা মহাবিদ্যালয় হস্পিটেলত ৮৪ বছৰ বয়ত তেওঁৰ মৃত্যু হয়।

## তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ ৰাজনীতিক
শ্ৰেণী:অসমৰ সমাজকৰ্মী‎
নটৰ ডেম কলেজ, ঢাকা

**নটৰ ডেম কলেজ** (, ) বাংলাদেশৰ ঢাকাৰ পুৰণি শিক্ষানুষ্ঠানসমূহৰ ভিতৰত অন্যতম। ১৯৪৯ চনত এইখন চেণ্ট গ্ৰেগৰী কলেজ হিচাপে স্থাপন কৰা হৈছিল। নটৰ ডেম কলেজত কলা, বিজ্ঞান, বাণিজ্য তিনিওটা শাখা উচ্চতৰ মাধ্যমিকৰ পৰা ডিগ্ৰী পৰ্যন্ত অধ্যয়ন কৰাৰ সুবিধা আছে।

## অধ্যক্ষৰ তালিকা
 

## তথ্য উৎস

## বাহ্যিক লিংক

*Official website
*Notre Dame Science Club 
*Notre Dame International Understanding and Relation Club
*Rotaract Club of Notre Dame College
*Notre Dame IT Club 

শ্ৰেণী:বাংলাদেশৰ শৈক্ষিক প্ৰতিষ্ঠান
শ্ৰেণী:পোখালি
সুনীতা ভূঞা

**সুনীতা খাউণ্ড ভূঞা** (জন্ম: ২৩ মে' ১৯৭০) এগৰাকী ভাৰতীয় সংগীতশিল্পী আৰু বেহেলাবাদক। তেওঁ বিশেষকৈ বেহেলাত লোক-সংগীত আৰু শাস্ত্ৰীয় সংগীতৰ লগত পাশ্চাত্য সংগীৰ লগত যুক্ত কৰাৰ বাবে বিখ্যাত। তেওঁ সংগীত চিকিৎসা বা মিউজিক থেৰাপীৰ লগতো জড়িত। তেওঁ ৰাষ্ট্ৰীয় একতা সংঘয়ে সংগীতৰ উৎকৃষ্টতাৰ বাবে প্ৰদান কৰা ইন্দিৰা গান্ধী প্ৰিয়দৰ্শনী বঁটা লাভ কৰিছে। বৰ্তমান তেওঁ প্ৰয়াস ফাউণ্ডেচনৰ মুখ্য মেণ্টৰ ৰূপে কৰ্মৰত।

## প্ৰাৰম্ভিক জীৱন
১৯৭০ চনৰ ২৩ মে' তাৰিখে মেঘালয়ৰ ৰাজধানী শ্বিলঙত সুনীতা ভূঞাৰ জন্ম হৈছিল। তেওঁৰ পিতৃ কবিন খাউণ্ড আৰু মাতৃ মিনতি খাউণ্ড। কবিন খাউণ্ড এগৰাকী অধিবক্তা হিচাপে জিআইচিত কৰ্মৰত আছিল আৰু মিনতি খাউণ্ড এগৰাকী বিখ্যাত বেহেলাবাদক সংগীতজ্ঞ। তেওঁৰ পিতৃৰ চাকৰিসূত্ৰে ভাৰতৰ বিভিন্ন ঠাইত বদলি হৈছিল। সুনীতায়ে প্ৰাৰম্ভিক জীৱন অসম আৰু ওড়িশাৰ বিভিন্ন ঠাইত কটাইছিল। তেওঁৰ ভাতৃ পৱিত্ৰ খাউণ্ড এগৰাকী অসামৰিক সেৱাৰ বিষয়া। সুনীতায়ে প্ৰাৰম্ভিক শিক্ষা ডিব্ৰুগড়ৰ লিটিল ফ্লাৱাৰ স্কুলত গ্ৰহণ কৰিছিল। তাৰপিছত তেওঁ উচ্চশিক্ষাৰ বাবে গুৱাহাটীৰ কটন কলেজত নামভৰ্তি কৰে। তেওঁ গুৱাহাটী বিশ্ববিদ্যালয়ৰ মানৱ সম্পদ ব্যৱস্থাপনাৰ স্নাতকোত্তৰ ডিগ্ৰীলাভ কৰিছে।

তেওঁ আঠ বছৰীয়া সংগীতৰ স্নাতকোত্তৰ ডিগ্ৰী সম্পূৰ্ণ কৰিছে। তেওঁ তেওঁৰ মাতৃৰ সৈতে *গুৰু শিষ্য পৰম্পৰা* পালন কৰে। তদুপৰি তেওঁ কলকাতাত পণ্ডিত ভি.ভি. জগৰ ওচৰত পাঁচ বছৰ কাল সংগীতৰ উচ্চ প্ৰশিক্ষণ লাভ কৰিছিল।

## কেৰিয়াৰ
সুনীতা ভূঞায়ে সৰুতে মাতৃ মিনতি খাউণ্ডৰ সৈতে প্ৰথমবাৰৰ বাবে মঞ্চত পৰিবেশন কৰিছিল। তেওঁ ইণ্ডো-জেজ ফিউজন আৰু বৈশ্বিক লোকসংগীতৰ বিশেষজ্ঞ। তেওঁৰ ভায়লিনৰ প্ৰথম এলবাম *বিহু ষ্ট্ৰীং* টাইম মিউজিক বেনাৰত মুক্তি লাভ কৰে। তেওঁ বিভিন্ন প্ৰকল্পৰ লগত জড়িত। এই প্ৰকল্পসমূহৰ ভিতৰত উল্লেখযোগ্য হ'ল: কমনৱেলথ সাংস্কৃতিক প্ৰগতি যুক্তৰাজ্য, ৱিথ ষ্ট্ৰীঙছ এটেছড, এদিনবাৰ্গ মেলা, বিয়ণ্ড বাউণ্ডৰীছ লণ্ডন, য়েছ বেংক আৰু চিএনবিচিৰ *চেভ ৰাইন*'ৰ বাবে সংগীত ইত্যাদি। ইয়াৰ লগতে তেওঁ দেশ বিদেশৰ বিভিন্ন ঠাইত পৰিবেশন কৰিছে।

তেওঁ বিভিন্ন অনুষ্ঠানৰ লগতে সংগীৰ জৰিয়তে নেতৃত্ববহন কৰি আহিছে। তেওঁ প্ৰায় ২০ বছৰ কাল ধৰি বিভিন্ন কৰ্মশালা, বক্তৃতা অনুষ্ঠান আদিৰ লগত জড়িত হৈ আছে। কেইবাটাও কৰ্পৰেট কোম্পানীত চাকৰি কৰাৰ পিছত তেওঁ ২০১৭ চনত *প্ৰয়াস ফাউণ্ডেচন*ৰ লগত জড়িত হয়। ইয়াত তেওঁ বিশেষকৈ মিউজিক থেৰাপিৰ লগত জড়িত। ইয়াৰ লগতে তেওঁ ভিক্টোৰিয়া মেমৰীয়েল অন্ধ বিদ্যালয়ত সংগীতৰ শিক্ষয়িত্ৰী হিচাপেও কাম কৰিছিল।

## বঁটা আৰু সন্মান
তেওঁ বহুতো বঁটা আৰু সন্মান লাভ কৰিছে। ২০০৫ চনত তেওঁ ৰাষ্ট্ৰীয় একতা সংঘয়ে সংগীতৰ উৎকৃষ্টতাৰ বাবে প্ৰদান কৰা ইন্দিৰা গান্ধী প্ৰিয়দৰ্শনী বঁটা লাভ কৰিছে। তেওঁ ডন বস্ক'ৰ মাদাৰ টেৰেছা কেম্পেইনৰ *জয় অফ গিভিং*ৰ দূত। তেওঁ ২০১৬ চনত ভেটিকানলৈ গৈছিল আৰু পোপ ফ্ৰান্সিছৰ পৰা *আশীৰ্বাদ বঁটা* লাভ কৰিছিল। তেওঁ শ্ৰী লংকাৰ দক্ষিণ এছিয়া মহিলা নিধিৰ দূত। তেওঁ লাভ কৰা উল্লেখযোগ্য বঁটা সমূহ হ'ল:
* ৱমেন অফ এবানডেন্স, ৰটাৰী ইন্টাৰনেছনেল, ২০১৭
* দশকৰ মহিলা, ৱমেন ইকনমিক ফৰাম, ২০১৭
* আৰইএক্স কৰ্মবীৰ বঁটা, ২০১৫
* ৱমেন এচিভাৰ্চ বঁটা, ২০১৩ 
* লাৰ্নিং ইন'ভেছন বঁটা, ২০১১
* ইন্দিৰা প্ৰিয়দৰ্শনী বঁটা
* ইন্দিৰা লিডাৰশ্বিপ বঁটা

## ব্যক্তিগত জীৱন
১৯৯৫ চনত সুনীতা ভূঞায়ে সুৰজিৎ ভূঞাৰ সৈতে বিবাহপাশত আবদ্ধ হয়। তেওঁলোকৰ একমাত্ৰ পুত্ৰ ৰণজিৎ ভূঞা এজন পিয়ান'বাদক। তেওঁলোকৰ পৰিয়াল মুম্বাইত বাস কৰে।

## তথ্য উৎস

শ্ৰেণী:অসমৰ ব্যক্তি
শ্ৰেণী:বাদ্যযন্ত্ৰী
কিৰণ বালা বড়া

**কিৰণ বালা বড়া** (১৯০৪ - ৮ জানুৱাৰী ১৯৯৩) এগৰাকী ভাৰতীয় স্বাধীনতা সংগ্ৰামী আৰু সমাজ সংস্কাৰক। তেওঁ ভাৰতৰ স্বাধীনতা আন্দোলনৰ অসহযোগ আন্দোলন, আইন অমান্য আন্দোলন আৰু ভাৰত ত্যাগ আন্দোলনৰ সৈতে সক্ৰিয়ভাৱে জড়িত আছিল। তেওঁ শ্ৰীমন্ত শংকৰদেৱ সংঘৰ এগৰাকী সক্ৰিয় কৰ্মী আছিল। তেওঁ ভাৰত চৰকাৰ আৰু অসম চৰকাৰৰ পৰা স্বাধীনতা সংগ্ৰামী পেঞ্চন লাভ কৰিছিল।
## প্ৰাৰম্ভিক জীৱন
১৯০৪ চনত অসমৰ নগাঁও জিলাৰ হয়বৰগাঁৱত কিৰণ বালা বড়াৰ জন্ম হৈছিল। তেওঁৰ পিতৃ কমল চন্দ্ৰ পণ্ডিত আৰু মাতৃ সৰোজ আইদেউ। কমল চন্দ্ৰ পণ্ডিত এগৰাকী শিক্ষক আছিল। কিৰণ বালা বড়ায়ে সেইসময়ত সমাজৰ পৰা স্ত্ৰীশিক্ষাৰ বিৰুদ্ধে থকা প্ৰৱল বাধা নেওচি তৃতীয় শ্ৰেণীলৈ অধ্যয়ন কৰিবলৈ সক্ষম হৈছিল। সেইসময়ত প্ৰচলিত বাল্যবিবাহৰ ৰীতি মতে নগাঁৱৰ কামপুৰৰ পাৰলি গুৰিৰ চাকি ৰাম লস্কৰৰ সৈতে তেওঁৰ বিবাহ সম্পন্ন হয়। কিন্তু বিবাহৰ কিছুকাল পিছতেই তেওঁৰ স্বামীৰ মৃত্যু ঘটে। হয়ে কিৰণ বালাৰ পিতৃ কমল চন্দ্ৰয়ে তেওঁক কন্যাৰ সৈতে নিজ গৃহলৈ লৈ আনে। তেওঁৰ কৈশোৰ কালৰ পৰায়ে দেশৰ স্বাধীনতা সংগ্ৰাম আৰু বিদ্ৰোহৰ প্ৰতি আকৰ্ষিত হৈছিল।
## স্বাধীনতা আন্দোলনত অৱদান
### ১৯২০ৰ দশক
কিৰণ বালা বড়ায়ে অসহযোগ আন্দোলনত অংশগ্ৰহণ কৰিছিল। তেওঁ বিশেষকৈ পুঁজি সংগ্ৰহৰ কামৰ লগত জড়িত আছিল। ইয়াৰ বাবে তেওঁ পূৰ্ণ চন্দ্ৰ শৰ্মা, মহীধৰ বৰা, হলধৰ ভূঞা আৰু দেৱকান্ত বৰুৱাৰ পৰা উৎসাহ আৰু সহযোগ লাভ কৰিছিল। সেইসময়তে তেওঁ চন্দ্ৰপ্ৰভা শইকীয়ানীক লগ পায় আৰু তেওঁৰ নিৰ্দেশত কিৰণ বালায়ে বিভিন্ন সমাজ সংস্কাৰমূলক কাম হাতত লয়। তেওঁ সমাজৰ পৰা ৰাগীয়াল দ্ৰব্য যেনে কানি আৰু ভাঙৰ বিৰুদ্ধে যুঁজ দিছিল। ১৯২৯ চনত কংগ্ৰেছৰ লাহোৰ অধিবেশনত গ্ৰহণ কৰা পূৰ্ণ স্বৰাজৰ প্ৰস্তাৱ ১৯৩০ চনৰ ২৬ জানুৱাৰীত উদযাপন কৰোঁতে কিৰণ বালায়ে প্ৰায় ৪০০ মহিলাৰ সৈতে কলিয়াবৰত এক সভা অনুষ্ঠিত কৰিছিল।
## ১৯৩০ৰ দশক
আইন ভংগ কৰাৰ বাবে তেওঁ কেইবাবাৰো কাৰাবাস কাটিবলগীয়া হৈছিল। ১৯৩১ চনৰ ৭ ফেব্ৰুৱাৰী তাৰিখে জেলত থাকোতে তেওঁ গুৰুতৰ ভাবে অসুস্থ হয়। তাৰ চাৰি মাহৰ পিছত তেওঁক জেলৰ পৰা অব্যাহতি দিয়া হয়। ১৯৩২ চনত তেওঁক শ্বিলংৰ জেললৈ বদলি কৰা হয়। 

এইসময়ত তেওঁ সনত ৰাম বড়াৰ সৈতে দ্বিতীয় বিবাহ কৰে। সনত ৰামৰ আগৰ ঘৈণীৰ ফালৰ পাঁচ গৰাকী সন্তান আছিল। তেওঁ নতুনকৈ স্থাপিত হোৱা শ্ৰীমন্ত শংকৰদেৱ সংঘৰ প্ৰতিষ্ঠাপক সম্পাদক আছিল। ইয়াৰ লগতে কিৰণ বালা বড়ায়েও সংঘৰ লগত জড়িত হৈ পৰে। 

তেওঁ মহাত্মা গান্ধীয়ে আৰম্ভ কৰা আইন অমান্য আন্দোলনত জঁপিয়াই পৰে। তেওঁ ঘৰে ঘৰে গৈ গাঁৱৰ মানুহক সজাগ কৰিবলৈ লৈছিল। ইয়াৰ লগতে তেওঁ মানুহ আৰু খাদ্য সংগ্ৰহৰ কাম নিয়াৰিকৈ পৰিচালনা কৰিছিল।  

তেওঁ সতীদাহ প্ৰথা, বাল্যবিবাহ আদি সামাজিক ব্যাধিৰ বিষয়ে সজাগতা সৃষ্টি কৰিছিল ইয়াৰ লগতে তেওঁ নাৰী শিক্ষাৰ মানুহক উৎসাহিত কৰিছিল। 
### ১৯৪০ৰ দশক
১৯৪২ চনৰ ভাৰত ত্যাগ আন্দোলনত কিৰণ বালায়ে যোগ দি লাঠী চাৰ্চ খাইছিল। এইসময়ত তেওঁ ব্ৰিটিছৰ পৰা ৰক্ষা পাবলৈ আত্মগোপন কৰিছিল। এনেকৈ তেওঁ ভাৰতে স্বাধীনতা লাভ কৰাৰ লৈকে ব্ৰিটিছ শাসনৰ বিৰুদ্ধে যুঁজ দিছিল।

## স্বাধীনোত্তৰ কাল

ভাৰতে ১৯৪৭ চনৰ ১৫ আগষ্টত স্বাধীনতা লাভ কৰাৰ পিছত কিৰণ বালা বড়ায়ে নিজৰ সংসাৰ আৰু সন্তানৰ ওপৰত মনোনিবেশ কৰে। তেওঁক ভাৰত চৰকাৰ আৰু অসম চৰকাৰে স্বাধীনতা সংগ্ৰামী পেঞ্চন প্ৰদান কৰিছে।

১৯৯৩ চনৰ ৮ জানুৱাৰী তাৰিখে কিৰণ বালা বড়াৰ মৃত্যু হয়। মৃত্যুৰ আগমুহূৰ্তলৈকে তেওঁ শ্ৰীমন্ত শংকৰদেৱ সংঘৰ কৰ্মী হিচাপে জড়িত আছিল।

## তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ স্বাধীনতা সংগ্ৰামী
শ্ৰেণী:অসমৰ সমাজকৰ্মী
পৰ্বান্তৰৰ পদ্য

**পৰ্বান্তৰৰ পদ্য** (*Parbantarar Padya* --a New Chapter for Verse, ISBN 978-93-90043-04-0) হ'ল ২০২০ চনত ডিব্ৰুগড় বিশ্ববিদ্যালয়ৰ 'কবিতা অধ্যয়ন গোট'-এ প্ৰকাশ কৰা 'অসমীয়া কবিতাত কেতবোৰ প্ৰসংগ পুনৰ্বিবেচনা আৰু নতুনকৈ বিবেচনা' সন্দৰ্ভত এক ইস্তাহাৰ আৰু কবিতাৰ এক সংকলন। কিতাপখন সংকলন আৰু সম্পাদনা কৰিছে সাহিত্য সমালোচক আনন্দ বৰমুদৈয়ে। ১৪ মাৰ্চ ২০২০ তাৰিখে সাহিত্যিক নগেন শইকীয়াই ডিব্ৰুগড়ত সংকলনটো উন্মোচন কৰে। ইয়াৰ প্ৰকাশক হ'ল অসম পাবলিচিং কোম্পানী। ইয়াত এঘাৰগৰাকী অসমীয়া কবিৰ প্ৰত্যেকৰে দহটাকৈ মুঠ এশ এঘাৰটা মৌলিক কবিতা আৰু বাৰগৰাকী বিদেশী কবিৰ নিৰ্বাচিত কবিতাৰ অসমীয়া অনুবাদ সন্নিৱিষ্ট হৈছে। অসমীয়া কবিসকল হ'ল হৰেকৃষ্ণ ডেকা, অনুভৱ তুলসী, প্ৰণয় ফুকন, ৰাজীব বৰা, বিনোদ চন্দ্ৰ বড়া, কল্যাণ ভূঞা, ৰশ্মিৰেখা বৰা, প্ৰাণজিৎ বৰা, প্ৰকল্প ৰঞ্জন ভাগৱতী, বৈদ্য ব্ৰাইট বুঢ়াগোহাঁই আৰু কাজী নীল। বিদেশী কবিসকল হ'ল ৱাল্ট হুইটমেন, এমিলি ডিকিনছন, উইলিয়াম বাটলাৰ ইয়েটছ, গেব্ৰিয়েলা মিষ্ট্ৰাল, লেংষ্টন হিউজ, নাজিম হিকমত, ফৈজ আহমদ ফৈজ, নিকানোৰ পাৰা, য়েহুদা আমিখায়, শ্বুনটাৰো টানিকাৱা, আন্দ্ৰেই ভোজনেছেনস্কী আৰু বব ডিলন। 

সংকলনটোত সন্নিৱিষ্ট হোৱা ইস্তাহাৰখনত কবিতা অধ্যয়ন গোটে অসমীয়া কবিতাক পাঠকৰ ওচৰলৈ লৈ যোৱাৰ উদ্দেশ্যে ছটা প্ৰসংগ পুনৰ্বিবেচনা আৰু নতুনকৈ বিবেচনা কৰাৰ প্ৰস্তাৱ আগবঢ়াইছে । সেইকেইটা হ'ল:
# কবিতাৰ ভাষাক যিমান পাৰি সিমান কথ্যভাষাৰ ওচৰলৈ নিয়া।
# বিৱৰণ বা কাহিনীধৰ্মিতা গুণ কবিতালৈ ঘূৰাই অনা; কিন্তু শব্দৰ ব্যৱহাৰত বাহুল্য বৰ্জন কৰা।
# জনগণ আৰু সমাজৰ মৌলিক প্ৰশ্নবোৰক সচেতনভাৱে সম্বোধন কৰা।
# ছন্দ আৰু লয়ক আধুনিক বিষয়বস্তুৰ লগত খাপ খোৱাকৈ ব্যৱহাৰ কৰা।
# ব্যংগ (Satire) আৰু পৰিহাস(Irony)ৰ ব্যৱহাৰ গুৰুত্বপূৰ্ণ কাব্যকৌশল হিচাপে গ্ৰহণ কৰা।
# কবিতাক ৰাজহুৱা পাঠৰ বাবে উপযোগী কৰি তোলা।

সংকলনটোত সন্নিৱিষ্ট হোৱা অসমীয়া কবিতাখিনিত ইস্তাহাৰৰ লক্ষ্য আৰু উদ্দেশ্য প্ৰতিফলিত হোৱা বুলি 'ভূমিকা'ত সম্পাদকে উল্লেখ কৰিছে।

২੦২১ চনত *পৰ্বান্তৰৰ পদ্য*ৰ দ্বিতীয়টো খণ্ড সমালোচক বিভাষ চৌধুৰীৰ সম্পাদনাত প্ৰকাশ পায়৷

## তথ্য সমল


শ্ৰেণী:অসমীয়া গ্ৰন্থ
শ্ৰেণী:কবিতা
শ্ৰেণী:সংকলন‎
নাঙেলি

**নাঙেলি**ৰ কিংবদন্তি অনুসৰি তেওঁ ১৯ শতিকাৰ দেশীয় ৰাজ্য ট্ৰেভেংকৰৰ (বৰ্তমান ভাৰতৰ কেৰালা ৰাজ্য) চাৰ্থালাৰ এগৰাকী মহিলা আছিল আৰু জাতি-ভিত্তিক "স্তন কৰ"ৰ প্ৰতিবাদ কৰিবলৈ নিজৰ স্তন কাটি পেলাইছিল।

এই কাহিনীক ভাৰতৰ ইতিহাসত আনুষ্ঠানিকভাৱে স্বীকৃতি দিয়া নাই আৰু ইয়াৰ ঐতিহাসিক সত্যতাক লৈ মতবিৰোধ আছে।

## পাৰ্শ্ব ঘটনাৱলী
বহু ইতিহাসবিদে লিপিবদ্ধ কৰিছে যে নিম্ন বৰ্ণৰ মহিলাসকলে স্তন উন্মুক্ত কৰি ৰখাটো উচ্চ জাতিৰ প্ৰতি সন্মান প্ৰদৰ্শন বুলি ট্ৰেভেংকৰত এক পৰম্পৰা আছিল। জাতিৰ শ্ৰেণীবিভাজনক অমান্য নকৰিবলৈ চৰকাৰে স্তন ঢাকি নৰখাৰ নিয়ম বান্ধি দিছিল। মূলতঃ এই কাৰণে নিম্ন বৰ্ণৰ লোকসকলে একাধিকবাৰ বিদ্ৰোহ কৰিছিল।

অভিযোগমতে তেতিয়াৰ ব্ৰাহ্মণ শাসকে নিম্ন বৰ্ণৰ হিন্দু মহিলাৰ ওপৰত *[[স্তন কৰ]]* বা *মুলাক্কৰম* জাপি দিছিল। এই নিয়ম অনুসৰি ৰাজহুৱা স্থানত স্তন ঢাকি ৰাখিবলৈ তেওঁলোকে কৰ পৰিশোধ কৰিবলগীয়া হৈছিল আৰু স্তনৰ আকাৰমতে কৰ নিৰ্ধাৰণ কৰা হৈছিল। কিন্তু এই কৰৰ কাৰণ আৰু স্তনৰ আকাৰৰ লগত সম্পৰ্কৰ ঐতিহাসিক তথ্য একেবাৰে কম। মনু এছ পিল্লাই আৰু আন পণ্ডিতসকলে স্তনৰ লগত এই কৰৰ সংযোগৰ কথা নস্যাৎ কৰিছে আৰু ই সকলো নিম্ন বৰ্ণৰ মহিলাৰ পৰা সংগ্ৰহ কৰা এক সাধাৰণ কৰ বুলি মন্তব্য কৰিছে।

## কাহিনী
এই কাহিনী অনুসৰি ১৯ শতিকাৰ আগভাগত ট্ৰেভেংকৰৰ চাৰ্থালা গাঁৱত ইঝাভা জাতিৰ নাঙেলি আৰু গিৰিয়েক চিৰুকন্দনে বাস কৰিছিল। তেওঁলোক নিঃসন্তান আছিল। এদিন ট্ৰেভেংকৰৰ *প্ৰৱথিয়াৰ* (গাঁৱৰ বিষয়া)জন স্তনৰ জৰীপ কৰি কৰ সংগ্ৰহৰ বাবে নাঙেলিৰ ঘৰলৈ আহে। নাঙেলিয়ে এই কথাৰ বিৰোধ কৰি নিজৰ স্তনযুগক কাটি কলপাতত বিষয়াজনলৈ আগবঢ়াই দিয়ে। অত্যধিক ৰক্তক্ষৰণৰ বাবে নাঙেলিৰ মৃত্যু হয়। নাঙেলিৰ গিৰিয়েক চিৰুকন্দনে পত্নীৰ মৃত্যু সহ্য কৰিব নোৱাৰি তাইৰ চিতাত জঁপিয়াই আত্মজাহ দিয়ে। ভাৰতত পুৰুষ সতী হোৱা এয়েই প্ৰথম ঘটনা।

নাঙেলিৰ মৃত্যুৰ পাছত সাধাৰণ লোকসকলে বিদ্ৰোহ কৰিবলৈ লয়। আন ঠাইতো একেধৰণৰ লোককথা পোৱা গৈছে। ইয়াৰ পাছতে ট্ৰেভেংকৰত স্তন কৰৰ নিয়ম বাতিল কৰা হ'ল। নাঙেলি বাস কৰা ঠাইডোখৰ *মুলাচিপৰম্বু* (*স্তন থকা মহিলাৰ ঠাই*) বুলি জনাজাত হ'ল।

পিল্লাইয়ে এই কাহিনী নাকচ কৰি কয় যে কেৰালাৰ মুক্ত চিন্তাৰ মাতৃপ্ৰধান সমাজত স্তন ঢাকি নৰখাটোৱেই প্ৰচলিত ধৰণ আছিল। কেইবাদশক পাছত ব্ৰিটিছৰ আগমণ হওঁতে লাহে লাহে সমাজত ভিক্টোৰিয়ান নৈতিকতাৰ প্ৰৱেশ ঘটিল আৰু উৰ্ধাংশ ঢাকি ৰখাৰ নিয়ম হ'ল। তেওঁৰ মতে নাঙেলিয়ে সকলো নিম্ন বৰ্ণৰ লোকৰ ওপৰত জাপি দিয়া এক দমনমূল কৰ ব্যৱস্থাৰ বিৰোধিতা কৰিছিল। ই পাছলৈ মহিলাৰ সন্মান ৰক্ষাৰ বাবে বিৰোধলৈ পৰিণত হৈ পৰিল।

## জনপ্ৰিয় সংস্কৃতিত
ব্ৰাহ্মণ্যবাদৰ বিৰুদ্ধে দলিতসকলৰ বৰ্তমানৰ শ্ৰেণী সংগ্ৰামৰ ক্ষেত্ৰত এই কাহিনীটোৰ কমিক আঁকি প্ৰচাৰ কৰা হৈছে। নাঙেলিৰ বিষয়ে এক চলচ্চিত্ৰ নিৰ্মাণৰ প্ৰস্তাৱো দিয়া হৈছে।

## আৰু চাওক
* স্তন কৰ
* চান্নাৰ বিদ্ৰোহ

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:সমাজকৰ্মী
শ্ৰেণী:ব্ৰিটিছ শাসিত ভাৰত
শামা ভাটে

**শামা ভাটে** (; জন্ম: ৬ অক্টোবৰ ১৯৫০) হৈছে এগৰাকী ভাৰতীয় কথক নৃত্যশিল্পী। **শামা তাই** নামেৰেও পৰিচিত তেখেতৰ কেৰিয়াৰ ৪০ বছৰতকৈ বেছি সময় ধৰি বিস্তৃত হৈ আছে। তেখেতে ৪ বছৰ বয়সৰ পৰা কথক শিকিছিল আৰু পৰিবেশন কৰিছে। লগতে তেখেত এগৰাকী শিক্ষকো আছিল আৰু ক'ৰিয়'গ্ৰাফীৰ লগত আৰু ভালেমান প্ৰশিক্ষণৰ লগত জড়িত আছিল। তেখেত পুনেত তেওঁৰ নৃত্য একাডেমীৰ নাদৰূপৰ শৈল্পিক পৰিচালকো আছিল।

## ব্যক্তিগত জীৱন
গুৰু শামা ভাটে ১৯৫০ চনৰ ৬ অক্টোবৰত *বেলগাঁৱত* (বৰ্তমান বেলাগাভি)-ত জন্মগ্ৰহণ কৰিছিল। তেখেত গোলাব বৈশা নায়ক আৰু গণগধৰ জি নায়কৰ জীয়েক। তেখেতে ১৯৭৪ চনত গুৰু ৰোহিনী ভাটেৰ পুতেক সনাত ভাটেৰ লগত বিবাহপাশত আবদ্ধ হয় আৰু তেওঁলোকৰ এজন পুত্ৰ সন্তান অংগত ভাটে আছে।

## প্ৰশিক্ষণ
গুৰু শামা ভাটে গুৰু ৰোহিনী ভাটেৰ প্ৰধান শিষ্য তথা বোৱাৰী। তেখেত কথক সম্ৰাট পণ্ডিত বিৰজু মহাৰাজ আৰু পণ্ডিত মোহনৰাৱ কল্যাণপুৰকৰ পৰাও তেওঁ প্ৰশিক্ষণ লৈছিল। তেওঁৰ কথক নৃত্যৰ ৰূপটো যি উপৰোক্ত গুৰুৰ পৰা আৰু স্ব-শিক্ষাৰ মাধ্যমত বহু বছৰ ধৰি বিকাশ লাভ কৰিছে, তবলা তালৰ পৰা 'তাল' আৰু 'লয়'ত বিশেষ সংযোজন আছে, যিটো মিশ্ৰিত কৰিছে উস্তাদ আৰু পৰিদৰ্শক পণ্ডিত সুৰেশ তালৱালকাৰ।

বছৰৰ পিছত বছৰ ধৰি, গুৰু শমা ভাটে অসংখ্য পেচাদাৰ কথক নৃত্যশিল্পীসকলক প্ৰশিক্ষণ দিছে যিসকল ভাৰত তথা বিদেশত স্বাধীনভাবে পাৰফৰ্ম কৰে আৰু শিকায়। তেখেত পুনে বিশ্ববিদ্যালয়ৰ ললিত কলা কেন্দ্ৰ, মুম্বাই বিশ্ববিদ্যালয়ৰ নালন্দা কলেজ, নাগপুৰ বিশ্ববিদ্যালয়ৰ ভাৰত কলেজ, পুনেত ভাৰতী বিদ্যাপীঠৰ ছিনিওৰ গুৰুসকলৰ অন্যতম হিচাপে বহু বিশ্ববিদ্যালয় আৰু কাৰ্যক্ৰমত নাম আছে। তেওঁৰ নিৰ্দেশনাত, ত্ৰিশতকৈ অধিক শিক্ষাৰ্থী বিভিন্ন বিশ্ববিদ্যালয়ৰ পৰা স্নাতকোত্তৰ ডিগ্ৰী অৰ্জন কৰিছ আৰু প্ৰায় ১২ গৰাকী ছাত্ৰ এইচআৰডিচি ৰাষ্ট্ৰীয় বৃত্তি (ছিনিওৰ শিক্ষাৰ্থীসকলৰ বাবে) আৰু চিচিইআৰটি বৃত্তি (জুনিওৰ শিক্ষাৰ্থীসকলৰ বাবে) লাভ কৰিছে।

## ক'ৰিয়'গ্ৰাফী
গুৰু শামা ভাটেৰ ক'ৰিয়'গ্ৰাফীকৰ কাম বিশাল। তেখেত কথকৰ প্ৰচলিতৰ লগতে সমসাময়িক বিন্যাস উভয় লৈ পৰীক্ষা-নিৰীক্ষা কৰিছিল। তেখেত তেওঁৰ নিজস্ব দৃষ্টিভঙ্গি লৈ ঐতিহ্যবাহী আৰু শাস্ত্ৰীয় ৰচনাবোৰৰ তালিকাবোৰ যেনেঃ তাৰানস, থুমৰিচ ইত্যাদি তৈয়াৰ কৰিছে। উদাহৰণস্বৰূপ, ত্ৰিশুল (৯, ১০ আৰু ১১ বীটৰ তাল চক্ৰৰ মিশ্ৰণ); সংবাদ (ডোমুহি ৰচনা), লয়সোপন (পাঁচ জাতিৰ মাধ্যমত উপস্থাপিত ঔতিহাসিক কথক অনুক্ৰম)। ২০১৫ চনৰ আৰু এটা সাম্প্ৰতিক প্ৰযোজনাত তেখেত ভাৰতীয় মহাকাব্য মহাভাৰতৰ পৰা তেওঁৰ চিত্ৰ অনুপ্ৰেৰণা দেখেছিলেন আৰু নৃত্যশিল্পীসকলে ভিন্ন ভাৰতীয় শাস্ত্ৰীয় আৰু ভাৰতীয় লোকনৃত্যৰ ৰূপ উপস্থাপন কৰি "মহাভাৰত চাগা সম্পৰ্কত প্ৰতিচ্ছবি" তৈয়াৰ কৰিছিল। কণ্ঠশিল্পী লতা মংগেশকৰৰ ৮৫ তম জন্মবাৰ্ষিক উপলক্ষত নাদৰূপৰ পৰা তেওঁৰ শিক্ষাৰ্থীসকলে যি আন এটা ক'ৰিয়'গ্ৰাফী কৰিছিল, সেয়া আছিল নৃত্যৰ দল 'চালা ৱাহী দেস' । ২০১৮ চনত তেওঁৰ আটাইতকৈ শেহতীয়া প্ৰযোজনাৰ কিছুমান:

* চতুৰঙ কি চৌপাল - এই প্ৰযোজনা চাৰিখন ৰাগৰ মাজত চতুৰঙ-সাহিত্য, চাৰগাম, নাচে কে বল আৰু তাৰানাৰ চাৰিখন উপাদানক এই গীতৰ লগত মিলি এই প্ৰযোজনাৰ ঐশ্বৰ্য প্ৰদৰ্শনৰ সংগীতৰ লগত পৰিচয় কৰি দিয়ে।
* প্ৰতিধ্বনি - শামা তাইৰ সৰ্বশেষ ক'ৰিয়'গ্ৰাফী ইনাৰ ভয়েচৰ দ্বাৰা অনুপ্ৰাণিত হৈছে আৰু পাঁচখন গল্পৰ মাজেৰে ভাভ তথা অভিনয় মনোনিৱেশ কৰিছে। গুৰু শামা ভাটে মেডাম মেনাকা ক'ৰিয়'গ্ৰাফী মুভমেণ্টৰো আয়োজন কৰে আৰু কুৰেট কৰে, যিটো বাৰ্ষিক ভিত্তিত পুনেত হৈ আছে।  

## তথ্য উৎস্য

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নৃত্যশিল্পী
অম্বিকা

**অম্বিকা** সাধাৰণত আদি শক্তি বা পৰশীবমৰ সহশক্তিৰ নাম। এই গৰাকী দেৱীৰ আঠখন হাত আছে, আৰু সেই হাতত একাধিক অস্ত্ৰ আছে। তেওঁ ভগৱতী বা চণ্ডী নামেৰেও পৰিচিত। তেওঁ নিজেই আদি শক্তি তথা বিশ্বজগতৰ মা বুলি পৰিচিত আৰু সমস্ত প্ৰাণী বুলিও বিবেচিত, আৰু ইয়ে "অম্বিকা" নামৰ অৰ্থ। তেওঁ স্কন্দ পুৰাণত দেৱী তথা দেৱী মহামাময়া বুলি জনা যায় যি পাৰ্বতীৰ দেহৰ পৰা আবিৰ্ভাৱ হৈছিল। তেওঁ সম্ভ আৰু নিসম্ভ নামৰ দুটা ৰাক্ষসক হত্যা কৰিছিল। তেওঁ অম্বা, দুৰ্গা, ভগৱতী, পাৰ্বতী, ভবানী, অম্বে মা, শেৰাৱালি, মাতাৰাণী ইত্যাদি নামেৰেও চিহ্নিত।

## অম্বিকাৰ বিভিন্ন অৱতাৰ আৰু ৰূপ
শ্ৰীমদ্ দেৱী ভাগৱত মতে অম্বিকা হ'ল অন্যান্য সমস্ত দেৱদেৱীৰ প্ৰান্তিক পূৰ্বসূৰি। তেওঁক বহু ৰূপ তথা নামেৰে উপাসনা কৰা হয়। তেওঁৰ অৱতাৰ তেওঁৰ মানসিক অৱস্থিতিৰ ওপৰত নিৰ্ভৰ কৰে। উদাহৰণ স্বৰূপে:

*সতী অম্বিকাৰ এটি ৰূপ, যি ভগৱান শিৱৰ প্ৰথম স্ত্ৰী, তেওঁ নিজকে বিস্মৃত কৰিছিল। তেওঁ দক্ষিণায়িনী নামেও পৰিচিত।

*ভদ্ৰকালী অম্বিকাৰ অন্যতম উগ্ৰ ৰূপ। তেওঁ দক্ষ প্ৰজাপতিৰ যজ্ঞ ধ্বংস কৰিছিল।

*পাৰ্বতী অম্বিকাৰ কোমল ৰূপ, তেওঁ গৌৰী আৰু উমা নামেও পৰিচিত। তেওঁ ভগৱান শিবৰ স্ত্ৰী। মহাদেৱক পতিৰূপে পাবৰ বাবে পাৰ্বতীয়ে ঘোৰ তপস্যা কৰিছিল। পূৰ্বজন্মত পাৰ্বতী দক্ষ প্ৰজাপতিৰ জীয়ৰী আছিল আৰু সেইজন্মতো তেওঁ ভগৱান শিৱৰ পত্নী আছিল। পাৰ্বতী হিন্দু ত্ৰিদেৱীসকলৰ মাজৰ এগৰাকী বুলিও সুপৰিচিত।

*দুৰ্গা অম্বিকাৰ এটি ৰাক্ষস-যুদ্ধৰ ৰূপ। কিছুমান গ্ৰন্থত দেখা যায় যে, অম্বিকাই দুৰ্গামাসুৰক বধ কৰাৰ বাবে দুৰ্গাৰ ৰূপ লৈছিল। তেওঁৰ অন্যান্য নামসমূহ হ'ল চণ্ডিকা, যোগমায়া, অম্বিকা, বৈষ্ণবী, মহিষাসুৰসংহাৰিণী নাৰায়নী, মহামায়া, কাত্যায়নী ইত্যাদি।

*কালী হ'ল অম্বিকাৰ আন এটি হিংস্ৰ ৰূপ। সময় আৰু পৰিৱৰ্তনৰ দেৱী হিচাপে পৌৰাণিক ধৰ্মীয় উৎস নিৰীতিত উল্লেখ আছে।অপশক্তিৰ ধ্বংসকাৰী হিচাপে কালীৰ প্ৰথম উল্লেখ আছে। তেওঁ হৈছে শক্তিৰ আটাইতকৈ শক্তিশালী উৎস। লগতে তান্ত্ৰিক শৈৱৰ এটা ভাগ কুলমাৰ্গৰ চাৰিটা বিভাগৰ এটা। সময়ৰ লগে লগে কালীক পূজা-পাৰ্ৱণত বা আন তন্ত্ৰ শাখাসমূহত দৈৱিক মা, বিশ্বব্ৰহ্মাণ্ডৰ মা, আদি শক্তি বা আদি পৰাশক্তি আদি নামেৰে অভিহিত কৰা হয়।

*চণ্ডী হ'ল দুৰ্গা, তেওঁ অম্বিকাৰ শক্তি হিচাপে বিবেচিত; তেওঁ ক'লা বৰণৰ আৰু সিংহৰ বাহনত বিৰাজমান। তেওঁ মহিষাসুৰৰ হত্যা কৰিছিল।

*দশ মহাবিদ্যা হ'ল শক্তিৰ দশম অৱতাৰ। তন্ত্ৰ শাস্ত্ৰত অম্বিকাৰ প্ৰতিটো ৰূপৰ গুৰুত্ব লাভ কৰিছে।
৫২ খন শক্তি পীঠে নিৰ্দেশ কৰে যে সমস্ত দেৱ-দলদেৱীৰে আদি ৰূপ অম্বিকা।

*নৱদুৰ্গা, দেৱী দুৰ্গাৰ নৱম ৰূপ আৰু তেৱেঁই অম্বিকা। ১.শৈলপুত্ৰী, ২.ব্ৰহ্মচাৰিণী, ৩.চন্দ্ৰঘণ্টা, ৪.কুষ্মাণ্ডা, ৫.স্কন্দমাতা, ৬.কাত্যায়নী, ৭.কালৰাত্ৰি, ৮.মহাগৌৰী, ৯.সিদ্ধিদাত্ৰী। এই কেইগৰাকীক একেলগে নৱদুৰ্গা বুলিও কোৱা হয়।

*মীনাক্ষী হৈছে চকুৰ দৰে মাছৰ আকাৰৰ দেৱী।

*কামাক্ষী, প্ৰেম আৰু নিষ্ঠাৰ দেৱী।

*ললিতা, মহাবিশ্বৰ লীলা-খেলাৰ দেৱী; তেওঁ দেৱী অম্বিকাৰ এক ৰূপ।

*ভাৰতৰ উপকূলীয় অঞ্চলত বিৰাজমান হৈ থকা দেৱী অলখেশ্বৰী পানীৰ সৈতে সম্পৰ্কীত দেৱী।

*অন্নপূৰ্ণা হৈছে খাদ্য আৰু পুষ্টিৰ সৈতে জড়িত হিন্দু ধৰ্মৰ দেৱী। হিন্দু ধৰ্মত পূজা-পাৰ্বণৰ উপৰিও ভগৱান প্ৰতি খাদ্যবস্তু ভোগ হিচাপে আগবঢ়োৱা হয়। সেয়ে দেৱী অন্নপূৰ্ণাক জনপ্ৰিয় দেৱী হিচাপে গণ্য কৰা হয়। ধৰ্মীয় গ্ৰন্থসমূহত অন্নপূৰ্ণা দেৱীক চন্দ্ৰমাৰ দৰে গোল মুখ, তিনিটা চকু আৰু চাৰিখন হাতেৰে সৈতে এগৰাকী কম বয়সীয়া দেৱীৰূপে বৰ্ণনা কৰা হৈছে। তলফালৰ বাওঁহাতখনত সুস্বাদু খাদ্যৰে ভৰপূৰ এটা কলহ আৰু সোঁহাতখনত এখন ডাঙৰ হেতা আছে। 

*৬৪ যোগিনী হ'ল দেৱী অম্বিকাৰ ৬৪ নং ৰূপ বা অৱতাৰ।

## তথ্যসূত্ৰ

শ্ৰেণী:হিন্দু দেৱী
শ্ৰেণী:শাক্তধৰ্ম
মধ্যযুগত অসমত হোৱা ভূমিকম্পসমূহ

অসম এখন ভূমিকম্প প্ৰৱণ ৰাজ্য। কেৱল বৰ্তমান সময়তেই নহয়, ১২০০ খ্ৰীষ্টাব্দৰ পৰা ১৮০০ খ্ৰীষ্টাব্দলৈ বা মধ্যযুগৰ সময়ছোৱাটো এই অঞ্চলত কেইবাটাও লেখত ল'বলগীয়া ভূমিকম্প হৈছিল। এই ভূমিকম্পসমূহৰ তথ্য প্ৰাচীনকালত লিখা বুৰঞ্জীসমূহত পাব পাৰি।

## ১৫৪৮ খ্ৰীষ্টাব্দৰ গড়গাঁৱৰ ভূমিকম্প
আহোম বুৰঞ্জীৰ মতে ১৫৪৮ খ্ৰীষ্টাব্দৰ গড়গাঁৱত এটা ডাঙৰ ভূমিকম্প হৈছিল যাৰ ফলত মাটিৰ পৰা শিল, বালি অৰু ছাই ওপৰলৈ ওলাই আহিছিল। এই ভূমিকম্পটো চুক্লেংমুং ৰজাৰ দিনত হৈছিল। এই ভূমিকম্পটোৰ তীব্ৰতা সম্ভৱত IX আছিল। এই ভূমিকম্পটোৰ কথা গেইটেও তেওঁৰ বুৰঞ্জীত উল্লেখ কৰিছে।

## ১৫৯৬ খ্ৰীষ্টাব্দৰ ভূমিকম্প
১৫৪৮ খ্ৰীষ্টাব্দত গজালত হোৱা ভূমিকম্পৰ ফলত মাটিৰ তলৰ পৰা গৰম পানী, বালি আৰু ছাই ওলাই আহিছিলে। সেই সময়ত ৰজা আছিল চুখাম্ফা বা খোৰা ৰজা। ভূমিকম্পৰ ফলত তেওঁৰ এটা ৰাজপ্ৰসাদ ধ্বংস হৈছিল আৰু কেইজনমান প্ৰহৰীও মৰিছিল। এই ভূমিকম্পটোৰ তীব্ৰতা সম্ভৱত IX আছিল।

## ১৬৪২ খ্ৰীষ্টাব্দৰ উজনি অসমৰ ভূমিকম্পসমূহ
গেইটৰ বুৰঞ্জীত উল্লেখ থকা মতে ১৬৪২ খ্ৰীষ্টাব্দৰ প্ৰবল বানপানীৰ মাজতে কেইবাটাও ভূমিকম্প হৈছিল। এই ভূমিকম্পসমূহৰ তীব্ৰতা সম্ভৱত III আছিল।

## ১৬৪৯ খ্ৰীষ্টাব্দৰ উজনি অসমৰ ভূমিকম্পসমূহ
সাতসৰী বুৰঞ্জীৰ মতে ১৫৭১ শকৰ ব'হাগ মাহৰ এটা দিনত তিনিটা ভূমিকম্প হৈছিল। এইকেইটা মৃদু ভূমিকম্প আছিল; তীব্ৰতা সম্ভৱত III তকৈ বেছি নাছিল।

## ১৬৬৩ খ্ৰীষ্টাব্দৰ কাজলীৰ ভূমিকম্প
১৬৬৩ খ্ৰীষ্টাব্দৰ ৭ ফেব্ৰুৱাৰীত কাজলীত প্ৰায় আধা ঘণ্টাৰ বাবে ভূমিকম্প অনুভূত হৈছিল। এই কথা ছিহাবুদ্দিন তালিছে ফাতেহা ই তালিছত উল্লেখ কৰিছিল। গেইটেও তেওঁৰ বুৰঞ্জীত এই ভূমিকম্পটোৰ কথা উল্লেখ কৰিছে। এই ভূমিকম্পটোৰ তীব্ৰতা সম্ভৱত V আছিল।

## ১৬৯৭ খ্ৰীষ্টাব্দৰ শদিয়াৰ ভূমিকম্প
১৬৯৭ খ্ৰীষ্টাব্দত শদিয়াত সম্ভৱ ফেব্ৰুৱাৰী মাহৰ পৰা আগষ্ট মাহলৈকে ডাঙৰ ভূমিকম্প হৈছিল। এই কথা তুংখুঙীয়া বুৰঞ্জীত উল্লেখ কৰিছে। সেই সময়ত ৰজা আছিল ৰূদ্ৰসিংহ। এই ভূমিকম্পটোৰ তীব্ৰতা সম্ভৱত X তকৈও বেছি আছিল।

## ১৭১৪ খ্ৰীষ্টাব্দৰ ভূমিকম্প
১৭১৪ খ্ৰীষ্টাব্দত কেইবাটাও ভূমিকম্প হৈছিল। তুংখুঙীয়া বুৰঞ্জীত উল্লেখ থকা মতে ৰাতি কিবা ৰহস্যজনক কাৰণত দুখ্নকৈ প্ৰৱেশদ্বাৰ আৰু তিংখাং আৰু চৰাইদেউ পাহাৰৰ মন্দিৰৰ গম্বুজ ভাঙি গৈছিল। গেইটে তেওঁৰ বুৰঞ্জীত উল্লেখ কৰা মতে ১৭১৪ খ্ৰীষ্টাব্দত হোৱা ভূমিকম্পবোৰে বহুতো মন্দিৰ ভাঙিছিল। ভালকৈ বনোৱা অট্টালিকাসমূহত ফাঁট মেলালৈ চাই ভূমিকম্পবোৰৰ তীব্ৰতা সম্ভৱত IV আছিল।

## ১৭৫৯ খ্ৰীষ্টাব্দৰ ৰংপুৰৰ ভূমিকম্প
১৭৫৯ খ্ৰীষ্টাব্দত ৰাজেশ্বৰ সিংহৰ ৰাজত্বকালত এটা ভূমিকম্প হৈছিল বুলি জনা যায়। এই ভূমিকম্পটোত হোৱা ক্ষয়ক্ষতি সম্পৰ্কে একো জানিব পৰা নাযায়।

## তথ্য উৎস


শ্ৰেণী:ভূমিকম্প
শ্ৰেণী:পুৰণি আৰু মধ্যযুগীয় অসম‎